title: Valter Hietanen

text: Valter Hietanen (15. tammikuuta 1893 Heinolan maalaiskunta – 6. kesäkuuta 1942) oli suomalainen jääkärivänrikki. Hänen vanhempansa olivat metsätyönjohtaja Iisakki Hietanen ja Eriikka Nieminen. Hänet vihittiin avioliittoon vuonna 1919 Kerttu Ester Kotilaisen kanssa.


title: Valter Hietanen

text: Hietanen kävi kansakoulun ja Haminan taistelukoulun vuonna 1918 sekä Taistelukoulun kanta-aliupseerikurssin vuosina 1929–1930.


title: Valter Hietanen

text: Postinkantajana toiminut Hietanen liittyi vapaaehtoisena Saksassa sotilaskoulutusta antavaan jääkäripataljoona 27:n 1. komppaniaan 13. tammikuuta 1916 yhdessä veljensä Johan Aarne Hietasen kanssa. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella.


title: Valter Hietanen

text: Hietanen saapui Suomeen (Vaasaan) jääkäreiden pääjoukon mukana varavääpeliksi ylennettynä 25. helmikuuta 1918. Hänet komennettiin Suomen sisällissotaan joukkueenjohtajaksi 4. Jääkärirykmentin 9. jääkäripataljoonan 1. komppaniaan. Hän otti osaa taisteluihin sisällissodassa Viipurissa.


title: Valter Hietanen

text: Hietanen toimi sisällissodan jälkeen Jääkärirykmentistä muodostetussa Jääkäripataljoona n:o 4:ssä, josta muodostettiin myöhemmin Jääkäripataljoona n:o 2 ja edelleen Pohjolan jääkäripataljoona sekä Kajaanin sissipataljoona. Hänet määrättiin 12. lokakuuta 1920 koulutusaliupseeriksi pataljoonan 1. komppaniaan, josta hänet siirrettiin 15. joulukuu 1921 pataljoonan varusvaraston hoitajaksi ja edelleen 22. elokuuta 1924 ase- ja vaatevaraston hoitajaksi. Toisen komppanian koulutusaliupseeriksi hänet komennettiin 22. syyskuuta 1927 alkaen, ja siirrettiin 31. marraskuu 1930 alkaen Asevarikko 4:n vartiokomennuskunnan päälliköksi ja edelleen 1. toukokuuta 1934 Tampereen sotilaspiirin esikuntaan varastonhoitajaksi.


title: Valter Hietanen

text: Hietanen osallistui talvisotaan edelleen Tampereen sotilaspiirin (myöh. Pirkka – Hämeen suojeluskuntapiirin) esikunnassa varaston hoitajana. Hän jatkoi tehtävässä myös välirauhan aikana ja vielä jatkosodan puhjettuakin, mutta erosi vakinaisesta palveluksesta vuonna 1941 kohta jatkosodan puhkeamisen jälkeen. Hänet haudattiin Tampereelle.


title: Helsingin vankila

text: Helsingin vankila on Helsingin kantakaupungissa, Hermannin kaupunginosassa Hermanninmäen osa-alueella sijaitseva vankila, johon sijoitetaan pääkaupunkiseudun yli vuoden mittaisen rangaistuksen saaneita vankeusvankeja sekä sijoitettiin aiemmin sakkovankeja. Vankila on tällä hetkellä ainoa Helsingissä toimiva vankeinhoitolaitos, sillä Katajanokalla aiemmin sijainneen Helsingin tutkintavankilan toiminnot on siirretty Vantaan vankilaan. Nykyisen nimensä vankila sai vuoden 2001 alussa. Aiemmin se oli "Helsingin keskusvankila". Vankilakiinteistö on nykyisin Senaatti-kiinteistöjen omistuksessa.


title: Helsingin vankila

text: Vuonna 1881 käyttöön otetussa vankilassa on noin 280 vankipaikkaa. Suomen suljetuista laitoksista Helsingin vankilassa on eniten vankipaikkoja. 1990-luvulla aloitettiin mittava peruskorjaus, jonka oli alun perin tarkoitus valmistua 2000-luvun ensimmäisen vuosikymmenen aikana, mutta korjaustyöt ovat edelleen käynnissä. Tällä hetkellä korjauskohteisiin kuuluu Pohjoinen sellirakennus sekä Länsisellirakennus. Peruskorjauksen myötä vankipaikkojen määrä tulee kasvamaan noin 320:een ja samalla poistetaan viimeisetkin vessattomat sellit, eli ns. paljusellit.


title: Helsingin vankila

text: Suomen senaatti teki 1874 päätöksen kuritushuoneen perustamisesta. Sijainniksi valittiin paikka alueelta, joka silloin kuului vielä Sörnäisten kaupunginosaan – tästä johtuvat kansanomaiset nimitykset "Sörnäisten" tai "Sörkän (Sörkan) vankila". Alueella olivat hyvät liikenneyhteydet, vedensaanti sekä viljelyyn hyvin soveltuva maaperä. Alustavat rakennustyöt aloitettiin 1875 ja ensimmäisen vaiheen rakentaminen kesti 15.11.1881 saakka, jolloin uusissa tiloissa oli 100 selliä, 250 makuuselliä, yhteistiloja, työhuoneita, sairaala, kirkko sekä asuintilat päällystölle.


title: Helsingin vankila

text: Henkilökunta koostui vankilan johtajasta, kahdesta vahtimestarista, viidestä vartijasta, kirjanpitäjästä, työnjohtajasta, lämmittäjästä, lääkäristä ja saarnaajasta. Vangit olivat pääasiassa 4–5-kertaisia kuritushuonevankeja.


title: Helsingin vankila

text: Vankilan rakennustöitä jatkettiin ja vuonna 1915 valmistui itäinen päiväselliosasto ja myöhemmin 1915 läntinen päiväselliosasto. Työtoimintaan ja harrastuksiin soveltuvien tilojen rakennusvaihe kesti vuodesta 1931 vuoteen 1970. Nykyiset liikunta- ja ruokailutilat saatiin käyttöön vuonna 1998. Henkilökunnan käyttöön tarkoitetut asuinrakennukset on rakennettu vuosina 1855–1877.


title: Helsingin vankila

text: 1960-luvulle tultaessa Helsingin keskusvankila ylläpiti tiloja yli 800 vangille. Henkilökunta koostui 188 työntekijästä, joista enemmistö koostui vartijoista. Sairaalassa toimi tuolloin myös 20-paikkainen sairaalaosasto sekä leikkaussali.


title: Helsingin vankila

text: Vankeinhoidosta aiheutuvat kustannukset korvattiin vankien tekemällä työllä, jonka tarkoitus oli myös edistää vankeinhoidon ominaisia kasvatustavoitteita. Vankien päivittäiseen rutiiniin kuului myös opetustoimintaa sekä pakollista kansakoulua että vapaaehtoista ja harrastusmuotoista koulutusta kuten ruotsia, matematiikkaa ja kirjallisuutta. Vangit ylläpitivät omatoimisesti myös erilaista harrastustoimintaa. Uskonnollisen toiminnan pakollisuudesta luovuttiin.


title: Helsingin vankila

text: 1970-luvulla korkeampien standardien johdosta vankitilojen määrä oli 550 ja vankien määrä vaihteli 400 ja 600 välillä. Käyttöön otettu armahduslaki vähensi vankien määrää ja pakkolaitoslakia muutettiin siten, että pienistä rikkomuksista tuomitut vapautettiin.


title: Helsingin vankila

text: 1970-luvulla vankeinhoitojärjestelmää muutettiin ja tilalle astui avolaitostoiminta. Vangeille oli nyt tarjolla poistumislupa, ja uusi rangaistusten täytäntöönpanolainsäädäntö poisti aikaisemmin käytössä olleita lisärangaistuksia kuten ravinnon vähentämisen ja kovan makuusijan. Myös kuritushuonerangaistus poistettiin.


title: Helsingin vankila

text: Työtoiminnan avulla katettiin jopa puolet vankilan toiminnasta aiheutuvista menoista ja esimerkiksi puutyöhuone oli Helsingin suurin alueella toimiva puusepäntehdas, joka toimitti kalusteita mm. postikonttoreille. Kirjapainossa suoritettiin vaativaa kirjansidontaa ja valmistettiin vankiloiden, postin ja puolustusvoimien lomakkeet.


title: Helsingin vankila

text: Leikkaussali lopetti toimintansa ja tilalle perustettiin psykiatrinen yksikkö.


title: Helsingin vankila

text: Vankien määrä pysytteli 500 vangissa. Henkilökuntaa oli 270, joista vartijoita oli noin puolet. Vangit olivat rikoksenuusijoita, joista suurin osa oli syyllistynyt omaisuusrikoksiin.


title: Helsingin vankila

text: Vangeille tarjottavaa koulutusta, kuntoutusta ja sosiaalitoimintaa kehitettiin ja koulussa opiskelleiden vankien määrä oli 25–35.


title: Helsingin vankila

text: Vankiluku laski koko maassa ja vuosikymmenen loppuun tultaessa määrä oli laskea alle 200:n. Väkivalta- tai huumerikoksen tehneiden vankien määrä kasvoi, jonka johdosta otettiin käyttöön huumetestit ja lisättiin henkilökunnan tarkastusvaltuuksia sekä perustettiin osastoja, jotka keskittyivät päihdekuntoutukseen.


title: Helsingin vankila

text: Aikaisemmin käytössä ollut elinkautisille lisärangaistuksena määrätty valoisa yksityishuone poistettiin käytöstä. Työpakon sijasta vangeille tarjottiin osallistumisvelvollisuutta, jolloin vangit saivat valita työn, opiskelun tai muun toiminnan välillä.


title: Helsingin vankila

text: 1990-luvulla tapahtui viimeinen Helsingin vankilassa tapahtunut karkaaminen. Neljä vankia pakeni muurin yli 1993, minkä johdosta turvatekniikkaa lisättiin.


title: Helsingin vankila

text: Vankilassa tehtiin 1990-luvulla peruskorjauksia. Läntinen selliosasto peruskorjattiin vuonna 1993 ja itäinen selliosasto vuonna 1998. Koko vankilan kattavien peruskorjausten odotetaan valmistuvan vuoteen 2010 mennessä.


title: Helsingin vankila

text: 2000-luvulla vankien määrä on lähtenyt uudestaan nousuun ja Helsingin vankilaan sijoitetaan pääasiassa pääkaupunkiseudun pitkäaikaiset vangit. Väkivalta- ja huumerikolliset ovat hyvin edustettuina. Myös ulkomaalaisten osuus on kasvanut.


title: Helsingin vankila

text: Helsingin kaupunki teki päätöksen vankilan lähiympäristön siistimisestä läheisyyteen kasvavaa uutta asutusta varten. Vanhan vankilanmuurin ulkopuolelle rakennettiin uusi, 570 metriä pitkä ja noin kaksi metriä korkea tiilimuuri 2008–2009.


title: Barclays Africa Group

text: Barclays Africa Group Limited (JSE: BGA; aiemmin "Absa Group Limited" ja "Amalgamated Bank of South Africa") on Etelä-Afrikan suurin vähittäispankkiryhmittymä. Vuonna 2017 yhtiön palveluksessa oli noin 41 700 työntekijää.


title: Barclays Africa Group

text:
Vuoden 2007 lopussa päättyneellä tilikaudella pankin liikevoitto oli noin 9,5 miljardia Etelä-Afrikan randia. Pankin taseen loppusumma vuoden 2007 lopussa oli 641 miljardia randia.
Amalgamated Bank of South Africa, joka myöhemmin otti nimekseen Absa, muodostettiin vuonna 1991 kolmen finanssi-alan ryhmittymän fuusion seurauksena. Elokuussa 2013 konserni muutti nimensä muotoon Barclays Africa Group.


title: Kuunari Anna

text: Kuunari Anna oli suomalainen kaksimastoinen kuunari, joka kaatui myrskyssä Itämerellä Gotlannin ja Öölannin välillä huhtikuun 29. ja 30. päivän välisenä yönä vuonna 1925. Laivan seitsenhenkinen miehistö hukkui onnettomuudessa, ja vain yhden ruumis löytyi myöhemmin laivan hylystä.


title: Kuunari Anna

text: Kuunari "Anna" rakennettiin vuonna 1876 Ruotsissa "Caleb"-nimisenä Ohlssonin telakalla Timmernabbenissa Ålemin pitäjässä noin 50 kilometriä Oskarshamnista etelään. Laiva oli kaksimastoinen tasasaumainen puukuunari, jonka pituus oli 29,80 metriä, leveys 7,14 metriä ja syväys 2,86 metriä sekä vetoisuus 132,23 rekisteritonnia. Aluksessa ei koskaan käytetty konevoimaa.


title: Kuunari Anna

text: Vuonna 1913 kuunari myytiin Suomeen. Ostajana oli Lavansaarelta kotoisin ollut talollinen Tuomas Mulli. Laivan kotisatamana oli Lavansaari, kunnes se myytiin vuonna 1920 Koiviston Saarenpäästä kotoisin olleille August Seppiselle ja Fredrik Kujalalle. Vuonna 1922 laivan nimeksi vaihtui "Anna", ja vuonna 1923 se myytiin Uuteenkaupunkiin laivuri Hjalmar Laaksoselle. Laaksonen myi pian puolet aluksesta merikapteeni Johan Albert Luotoselle, josta tuli laivan pääisäntä ja päällikkö.


title: Kuunari Anna

text: 27. huhtikuuta 1925 kuunari "Anna" lähti Uudestakaupungista kohti saksalaista Rendsburgin kaupunkia lastinaan noin 9 000 kuutiojalkaa puuparruja, joista kaksi kolmasosaa oli ruumassa ja loput kansilastina. Vuoden 1924 purjehduskaudella "Anna" oli kuljettanut kolme puutavaralastia Suomesta Tanskan Odenseen ja Aalborgiin. Talven kuunari oli viettänyt kotisatamassaan Uudessakaupungissa. J. A. Luotonen toimi laivan päällikkönä.


title: Kuunari Anna

text: Kuunari purjehti etelään noin kuuden solmun keskinopeudella. Se joutui myrskyyn Öölannin ja Gotlannin välillä ja kaatui yöllä 29.–30. huhtikuuta 1925. Englantilainen höyrylaiva "Tricentrol" havaitsi 1. toukokuuta 1925 "Annan" köli ylöspäin kelluvan hylyn kohdassa 57 astetta 5 minuuttia pohjoista leveyttä, 17 astetta 24 minuuttia itäistä pituutta. Gotlannista lähtenyt pelastusalus "Neptun" hinasi sitten hylyn Oskarshamnin satamaan. Hylky joutui makaamaan satamassa köli ylöspäin puolitoista kuukautta, koska vain sen lasti oli vakuutettu eikä hylyn kääntämiselle löytynyt maksajaa.


title: Kuunari Anna

text: Kuunarin hylky käännettiin vasta 15. kesäkuuta, ja se hinattiin sitten Oskarshamnin sataman laituriin. Tässä vaiheessa löytyi aluksen kajuutasta yhden miehistön jäsenen, kokkina toimineen päällikön vaimon Alma Luotosen ruumis. Hänet haudattiin 17. kesäkuuta Oskarshamnin hautausmaalle. Muita miehistön jäseniä ei koskaan löydetty. Hylyn kansilasti oli huuhtoutunut mereen, mutta ruumassa ollut lasti oli säilynyt. Mastot olivat katkenneet, ja keulaskanssi oli repeytynyt irti. Laivan hylky ja sen jäljellä ollut lasti luovutettiin marraskuussa 1925 pelastuspalkkiona tukholmalaiselle pelastusyhtiölle Bergnings och dykningsaktiebolaget Neptunille.


title: Kuunari Anna

text: Laivan hylyssä ei havaittu jälkiä pohjakosketuksesta tai törmäyksestä. Kuunari oli lähes 50-vuotias, ja sen kyljet olivat talven jäljiltä ravistuneet ja pohjassa oli rakoja. Laivan pumput olivat käsikäyttöisiä, ja niitä oli jouduttu käyttämään lähes koko ajan vuotojen takia. Myös kansilastin päälle satanut märkä lumi saattoi vähentää laivan vakavuutta.


title: Pyökkiukonsieni

text: Pyökkiukonsieni ("Cystolepiota bucknallii") on puolipallomainen, jauheinen ja vaalea ukonsienilaji. Sen jalka on purppuranvioletti ja siinä on jauhetta. Malto on vaaleanviolettia ja haisee pistävästi kaasulle. Heltat ovat kermanvaaleat. Sieni kasvaa lehtimetsissä Keski-Euroopassa eikä sitä esiinny Suomessa.


title: Kuultoukonsieni

text: Kuultoukonsieni ("Leucocoprinus brebissonii") on läpikuultavan valkoinen tai tummanruskea poimu-ukonsienilaji. Sen jalka on valkoinen. Heltat ja malto ovat valkoiset. Kuultoukonsieni ei ole ruokasieni. Se kasvaa Suomessa harvinaisena komposteissa, kasvihuoneissa ja lehtimetsissä.


title: Rusoukonsieni

text: Rusoukonsieni ("Cystolepiota moelleri") on kartiomainen, vaaleanpunainen tai ruskea pikku-ukonsienilaji. Jalka on lakin värinen. Heltat ovat valkoiset ja muuttuvat vanhemmiten kermanvärisiksi. Sieni kasvaa lehtimetsien varjoisissa kosteikoissa Keski-Euroopassa. Sitä ei tunneta Suomesta.


title: Rusoukonsieni

text: Rusoukonsieni on Suomessa erittäin uhanalainen.


title: Jauheukonsieni

text: Jauheukonsieni ("Cystolepiota seminuda" syn. "C. sistrata") on kellomainen, jauheinen pikku-ukonsienilaji. Sen heltat ovat valkoiset. Jalka on jauheinen. Sieni kasvaa kostealla maalla pensastoissa, metsäteiden varsilla kaikenlaisissa metsissä. Jauheukonsieni ei kelpaa ruokasieneksi. Se on Suomessa harvinainen.


title: 1st Marine Expeditionary Force

text: 1st Marine Expeditionary Force on yksi kolmesta Yhdysvaltain merijalkaväen armeijakunnasta, jonka varuskunta sijaitsee Camp Pendletonissa, Kaliforniassa. Se kuuluu Yhdysvaltain Tyynemeren sotatoimialueen alaisuuteen.


title: Sigurd Hiiliranta

text: Sigurd Albert Hillebrand myöh. Hiiliranta (10. huhtikuuta 1887 Kerimäki – 21. huhtikuuta 1950) oli suomalainen jääkäriluutnantti. Hänen vanhempansa olivat nimismies Albert Hillebrand ja Aina Lagerman, Hänet vihittiin avioliittoon vuonna 1921 Agda Appelgrenin kanssa, josta hän erosi vuonna 1922 ja avioitui uudelleen vuonna 1938 Ingrid Kähren kanssa.


title: Sigurd Hiiliranta

text: Hillebrand kävi viisi luokkaa Mikkelin klassillista lyseota ja suoritti farmaseuttitutkinnon vuonna 1908. Opintojaan hän jatkoi vuosina 1913–1915 suorittaakseen proviisoritutkinnon.


title: Sigurd Hiiliranta

text: Tämä apteekkialalla työskennellyt kerimäkeläinen liittyi vapaaehtoisena Saksassa sotilaskoulutusta antavaan jääkäripataljoona 27:n 4. komppaniaan 21. joulukuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Hänet siirrettiin rintamakomennuksensa jälkeen 29. joulukuuta 1917 pataljoonan täydennysjoukkoon ja lähti anomalleen työlomalle.


title: Sigurd Hiiliranta

text: Hillebrand saapui takaisin Suomeen 9. maaliskuuta 1918 ja astui armeijan palvelukseen vänrikkinä ja hänet määrättiin aluksi Suomen sisällissotaa käyvään Valkoiseen armeijaan joukkueenjohtajaksi 3. Jääkärirykmentin 7. jääkäripataljoonan 4. komppaniaan, josta hänet siirrettiin 31. maaliskuuta 1918 6. Jääkärirykmentin 16. jääkäripataljoonan 1. komppaniaan. Hän otti osaa sisällissodan taisteluihin Säiniöllä ja Viipurissa.


title: Sigurd Hiiliranta

text: Hillebrand palveli sisällissodan jälkeen edelleen joukkueenjohtajana 6. Jääkärirykmentistä muodostetussa Jääkäripataljoona n:o 6:ssa. Pataljoona nimettiin myöhemmin ensin Jääkäripataljoona n:o 3:ksi ja myöhemmin Kajaanin sissipataljoonaksi. Hänet siirrettiin 7. marraskuuta 1918 Itä-Suomen jalkaväkirykmentti n:o 5:een, joka sai myöhemmin nimen Pohjois-Savon Rykmentti. Hän toimi rykmentissä nuorempana upseerina 3. komppaniassa. Pohjois-Savon rykmentistä hänet siirrettiin 5. helmikuuta 1920 komppanianpäälliköksi Käkisalmen läänin rykmentin II pataljoonan 7. komppaniaan, josta hänet siirrettiin edelleen 5. toukokuuta 1920 takaisin Kajaanin sissipataljoonaan. Armeijasta hän erosi 20. lokakuuta 1920. Aktiiviaikanaan hän oli komennettuna Lapin rajavartiostoon 9. syyskuuta – 20. marraskuuta 1918 välisen ajan ja Tampereen rykmentin Helsinkiin sijoitettuun vartiokomennuskuntaan kesä–syyskuussa 1920.


title: Sigurd Hiiliranta

text: Armeijapalveluksensa jälkeen hän toimi kruununvoutina, nimismiehenä ja henkikirjoittajan apulaisena vuosina 1923–1925, sekä Leppävirran ja Rantasalmen tuomiokuntain arkistonhoitajana vuosina 1925–1927. Myöhemmin hän toimi monissa toimissa, muun muassa Suojeluskuntain ase- ja konepaja Oy:n palveluksessa vuosina 1927–1931. Sen jälkeen hän sairastui ja pystyi vain satunnaisiin tilapäistöihin muun muassa maatalouden parissa Porvoon seudulla.


title: Sigurd Hiiliranta

text: Hillebrand toimi opettajana Tuukkalan Aliupseerikoulussa 25. heinäkuuta – 25. marraskuuta 1919 välisen ajan.


title: Sigurd Hiiliranta

text: Hiiliranta osallistui talvisotaan joukkueenjohtajana Erillinen Pataljoona 19:ssä, mutta katosi Hovinmaalla , mutta osallistui jo jatkosotaan Etelä-Uudenmaan suojeluskuntapiirin palveluksessa, josta hänet siirrettiin Jalkaväenkoulutuskeskus 19:n palvelukseen. Koulutuskeskuksessa hän tosin palveli vain lyhyen ajan ja hänet siirrettiin vuonna 1942 takaisin Etelä-Uudenmaan suojeluskuntapiiriin, josta hänet kotiutettiin vuonna 1944. Hänet haudattiin Helsingin Hietaniemen hautausmaahan.


title: Tong Wen

text: Tong Wen (, s. 1. helmikuuta 1983) on kiinalainen judoka, moninkertainen arvokisavoittaja.


title: Tong Wen

text: Tong voitti vuonna 2000 Aasian mestaruuden Osakassa yli 78 kg:n sarjassa. Junioreiden MM-kilpailuissa Nabeulissa hän sai pronssia ja Aasian juniorimestaruuskilpailuissa Hongkongissa hopeaa. Lisäksi hän voitti GP-kilpailun Roomassa ja oli kolmas Rotterdamin maailmancupissa. Vuonna 2001 hän saavutti avoimessa luokassa pronssia sekä Münchenin MM-kilpailuissa että Pekingin universiadeissa.


title: Tong Wen

text: Tong voitti avoimen luokan mestaruuden Aasian kisoissa Busanissa 2002. Seuraavana vuonna hän voitti saman sarjan maailmanmestaruuden Osakassa kukistettuaan loppuottelussa Ison-Britannian Karina Bryantin. Kairon MM-kilpailuissa 2005 Tong voitti yli 78 kiloisten mestaruuden kukistettuaan loppuottelussa jälleen Bryantin.


title: Tong Wen

text: Tong kuului Kiinan joukkueeseen, joka saavutti pronssia joukkue-MM-kilpailussa Pariisissa 2006. Aasian kisoissa Dohassa hän voitti mestaruuden yli 78 kiloisten sarjassa. Vuonna 2007 Tong voitti Rio de Janeiron MM-kilpailuissa kultaa yli 78 kg:n sarjassa voitettuaan loppuottelussa Japanin Maki Tsukadan. Joukkue-MM-kilpailuissa Pekingissä hän saavutti kultaa. Lisäksi hän voitti yli 78 kg:n sarjan Bangkokin universiadeissa ja oli kolmas supermaailmancup-kilpailussa Hampurissa.


title: Tong Wen

text: Helmikuussa 2008 Tong voitti yli 78 kiloisten sarjan Budapestin ja Pariisin maailmancupin kilpailuissa. Pekingin olympialaisissa hän voitti samassa sarjassa kultaa kukistettuaan finaalissa Maki Tsukadan. Saman vuoden joulukuussa hän voitti avoimen luokan MM-kilpailuissa Levallois-Perret'ssä kultaa voitettuaan loppuottelussa Venäjän Jelena Ivašenkon. Helmikuussa 2009 hän voitti 78 kg:n sarjan Grand Slam -kilpailun Pariisissa ja maailmancup-kisan Wienissä. Rotterdamin MM-kilpailuissa 2009 hän voitti yli 78-kiloisten sarjan loppuottelussa Karina Bryantin. Hän antoi kisoissa klenbuterolia sisältäneen dopingnäytteen ja menetti aluksi voittonsa sekä sai kahden vuoden kilpailukiellon. Tong valitti kilpailukiellostaan urheilun kansainväliseen vetoomustuomioistuimeen, joka kumosi kilpailukiellon ja palautti maailmanmestaruuden hänelle.


title: Tong Wen

text: Vuonna 2011 Tong voitti Grand Slam -kilpailun Moskovassa, maailmancupin Madridissa, Grand Prix -kilpailun Qingdaossa sekä maailmanmestaruuden yli 78-kiloisten sarjassa Pariisissa ja avoimen luokan MM-kisoissa Tjumenissa. Tong oli Lontoon olympialaisten suosikkeja, sillä hän ei ollut hävinnyt Pekingin olympiakisojen jälkeen. Tong hävisi kuitenkin välierässä Idalys Ortízille mutta pystyi voittamaan pronssiottelun.


title: Punaisessa talossa

text: Punaisessa talossa on suomalaislaulaja Simo Silmun kolmas sooloalbumi. Se julkaistiin 20. elokuuta 2008 levymerkillä Warner Music Finland.


title: Punaisessa talossa

text: Albumi nousi Suomen virallisen listan sijalle 4.


title: Peter Sack

text: Peter Sack (s. 27. heinäkuuta 1979 Schkeuditz) on saksalainen kuulantyöntäjä.


title: Peter Sack

text: Sack voitti vuonna 1997 pronssia nuorten EM-kisoissa Ralf Bartelsin ja Mikuláš Konopkan jälkeen. Seuraavana vuonna hän sijoittui neljänneksi nuorten maailmanmestaruuskilpailuissa. Vuoden 2008 sisäratojen maailmanmestaruuskilpailuissa Sack sijoittui kahdeksanneksi ja Berliinin MM-kisoissa 2009 hän jäi ilman tulosta loppukilpailussa. Muuten hän on arvokisoissa jäänyt karsintaan. Näin kävi muun muassa Ateenan ja Pekingin olympialaisissa.


title: Peter Sack

text: Sackin ennätys on 17. toukokuuta 2008 Versmoldissa työnnetty 21,19. Sisällä Sack on työntänyt 20,88 (2008). Saksan mestaruuden Sack on voittanut ulkoradoilla vuonna 2007 ja sisäradoilla vuosina 2007 ja 2008. Euroopan cupin kuulakilpailun hän on voittanut 2007 ja 2008.


title: Peter Sack

text: Peter Sackin veli René Sack on myös kuulantyöntäjä.


title: Johannesburgin pörssi

text: Johannesburgin pörssi (, lyhennys JSE) on vuonna 1887 toimintansa aloittanut, Etelä-Afrikan Johannesburgissa toimiva Afrikan suurin arvopaperipörssi. Pörssin operatiivisestä toiminnasta vastaa pörssin päälistalla noteerattu JSE Limited -yhtiö.


title: Johannesburgin pörssi

text: Toukokuussa 2018 pörssissä tehtiin osakekauppoja 34,8 miljardin Yhdysvaltain dollarin arvosta, joka arvoltaan vastasi hieman alle puolta Nasdaq Nordicin kaupankäynnistä saman kuukauden aikana (Maailman pörssien yhteistyöjärjestö WFE:n 5/2018 tilasto). Johannesburgin pörssissä oli alkuvuonna 2018 listattu noin 360 yhtiötä.


title: Johannesburgin pörssi

text: JSE:n tunnetuimpiin osakeindekseihin kuuluvat JSE Top 40 -indeksi ja JSE All Share -indeksi (Alsi).


title: Tyrskyviistäjä

text: Tyrskyviistäjä ("Pterodroma magentae") on äärimmäisen uhanalainen Chathamsaarilla elävä ulappalintu. Laji löydettiin uudelleen vuonna 1978 111 vuotta ensimmäisen yksilön löytämisen jälkeen.


title: Tyrskyviistäjä

text: Kooltaan tyrskyviistäjä on noin 38 cm. Lintu on väritykseltään pääosin ruskehtavanharmaan kirjava. Alakurkku, vatsa sekä pyrstön alaosat ovat lajilla valkoiset. Tyrskyviistäjä muistuttaa sirppiviistäjää ("Pterodroma alba") sekä valkovatsaviistäjää ("Pterodroma incerta") .


title: Tyrskyviistäjä

text: Kuten muutkin ulappalinnut myös tyrskyviistäjä elää pääasiassa ulapoilla. Pesänsä laji tekee metsiin. Lajin ravinnon arvellaan koostuvan merinilviäisistä. Tyrskyviistäjäkoiraat kerääntyvät parviin ennen tulemistaan pesimäikään. Nuoret naaraat harvoin kerääntyvät kolonioihin.


title: Tyrskyviistäjä

text: Tyrskyviistäjäkannan kooksi arvioidaan 120–150 yksilöä . Suurin uhka lajille ovat saarille levinneet kissa sekä rotat. Myös metsäpalot voivat olla uhka pesimäaikana .


title: Perusturvarikos

text: Perusturvarikos termin käyttöönotolla haluttiin nostaa esille kysymys siitä, onko esimerkiksi tietoinen sosiaali- ja terveyspalvelujen alibudjetointi perusturvarikos. Taustalla ovat myös havainnot siitä, että valtio ja kunnat ovat pallotelleet vastuuta palvelujen järjestämisestä vuodesta toiseen. Hyvätkään laatusuositukset eivät toimi, ellei niiden toteutumista seurata kunnolla, ja jollei vakavista laiminlyönneistä tule seurauksia. Perusturvarikoksella halutaan viestittää, että poliittinen vastuu ei riitä, vaan vastuu on saatava myös konkretisoitumaan.


title: Perusturvarikos

text: Sosiaaliasiamiehet ovat ilmaisseet huolensa julkisen sektorin lainvastaisista säästöistä. He haluaisivat erityisen perusturvarikos-nimikkeen rikoslain virkarikossäännöksiin. Perusturvarikos selkiinnyttäisi sosiaaliasiamiesten mukaan sosiaali- ja terveydenhuollon päättäjien vastuuta säästöpäätöksistä, jotka vaikuttavat kansalaisten perusturvaan. Suomen perustuslain mukaan yhteiskunnassa täytyy edistää oikeudenmukaisuutta, mikä tarkoittaa muun muassa sitä, että kunnilla on oltava palveluja varten riittävät määrärahat, joilla saadaan aikaan sitä hyvää, mitä niillä on laeissa tarkoitettu.  Alibudjetointi olisi kriminalisoitava. Dialogi 2/2008


title: Perusturvarikos

text: Helsingin sosiaaliasiamies Lilli Autti on nostanut yleiseen keskusteluun käsitteen perusturvarikos kysyen, miten ihmeessä kansalaisille lainsäädännöllä taattuja sosiaalisia oikeuksia voidaan käytännössä rikkoa esimerkiksi tietoisesti alibudjetoimalla resurssit. Lakien turvaamia palveluja supistetaan ja rajoitetaan Lilli Auttin mukaan myös hyvin toimeen tulevissa kunnissa taloudellisin syin. Palveluja ei välttämättä resurssoida enää tarpeen mukaan, ja lakien turvaamista minimeistä tuleekin pysyviä maksimeja, vaikka laki mahdollistaisi runsaamman avun ja tuen. Vantaan sosiaali- ja potilasasiamies ja varatuomari Miikkael Liukkonen lisää, että juuri tässä on linkki "perusturvarikokseen", jota voisi käyttää estämään sellaiset säästöjen ylilyönnit, jotka rikkovat perustuslakia tai muuta lainsäädäntöä.


title: Perusturvarikos

text: Sosiaaliasiamiesyhdistys on esittänyt, että rikoslakiin täytyy saada ympäristörikoksen rinnalle perusturvarikos. Kun johtavassa asemassa olevat virkamiehet tai luottamushenkilöt tietoisesti alimitoittavat heikoimmassa asemassa olevien turvaksi tarkoitetut määrärahat, on heille oltava määrättävissä sanktio. . Myös useat muut sosiaali- ja terveyssektorin järjestöt ovat suhtautuneet termin käyttöön ottoon positiivisesti. Elämäntapaliitto otti termiin ensimmäisenä järjestönä myönteisen kannan, ja oli vuonna 2007 järjestämässä Suomen Sosiaalifoorumissa pidettyä perusturvarikos-seminaaria.


title: Perusturvarikos

text: Helsingin yliopiston sosiaalipolitiikan professori J. P. Roosin mukaan eräs konkreettinen esimerkki mahdollisesta perusturvarikoksesta on vuonna 2004 säädetty alkoholilaki. Alkoholiveron alennusta koskeneen lain perusteluihin kirjattiin, että toimenpiteen takia seuraavien vuosien aikana kuolee 700–900 ihmistä. Alkoholin hinnan alennus todella aiheutti 500–700 ihmisen kuoleman vuosittain. Professori J. P. Roos kysyy, onko tämä sellainen teko, josta jotkut voitaisiin asettaa vastuuseen? Hän vertaa tilannetta kuolemaan johtaneeseen työturvallisuuden laiminlyöntiin ja tupakkaoikeudenkäynteihin. Roos katsoo, että ainakin valtiovarainministeriön virkamiehet ovat syyllistyneet vähintään virkavirheeseen, eikä poliitikkokaan voi olla joutumatta vastuuseen, jos hän hyväksyy lain, jonka tietää aiheuttavan kuolemia. Varsinkin, kun lakiin vielä kirjataan toimenpiteen seuraukset.  Alkoholilaista päättäneet vastuuseen. Dialogi 1/2008


title: Perusturvarikos

text: Ihmisten perusturvaa heikentää myös asiakkaiden oikeuksia puolustavien sosiaaliasiamiesten uhkailu. Sosiaali- ja terveysturvan keskusliiton julkaiseman opinnäytetyön perusteella sosiaaliasiamiesten uhkailu ja painostus on kunnissa yleistä. Painostusta oli kokenut 40 prosenttia tutkimukseen osallistuneista 129 sosiaaliasiamiehestä. Kun Minna Dogan keräsi tilastollista aineistoa sosiaalityön pro gradu -työtään varten, jotkut sosiaaliasiamiehet kertoivat, että heitä oli uhkailtu esimerkiksi työsuhteen loppumisella, jos he tuovat tietyt sosiaalitoimen ongelmat julki tai ovat liian kriittisiä vuosiraporteissaan. Useimmiten painostajat olivat sosiaalitoimen henkilöitä, kuten sosiaalijohtajia, mutta joukossa oli myös kuntien lakimiehiä ja henkilöstöjohtoa.


title: Perusturvarikos

text: Köyhyyttä ja siihen usein liittyvää sosiaalista syrjäytymistä pidetään monesti henkilökohtaisena valintana tai huonona elämänkohtalona. EAPN-Fin on halunnut korostaa, että köyhyyden ja syrjäytymisen taustalla ovat yhä useammin poliittiset päätökset, joissa negatiivisia vaikutuksia ei ole riittävästi – jos lainkaan – arvioitu ja otettu huomioon etukäteen. Tiimi Vielä vuonna 1996 köyhiä oli 8 % väestöstä kun luku vuosituhannen vaihteessa nousi 11 %, jossa se on edelleen. Köyhät ovat köyhtyneet ja rikkaat rikastuneet. Tiede, taide ja köyhä kansa ry järjesti kesällä 2006 kirjoituskilpailun, jossa kerättiin arkipäivän kokemuksia köyhyydestä. Kirjoituksissa näkyy, että vaikka arjesta selviäisikin, köyhä saattaa kokea itsensä toisen luokan kansalaiseksi. Hän ei kehtaa pyytää ystäviään vaatimattomaan kotiinsa, leipäjonossa hän toivoo etteivät naapurit näkisi. Jos hänellä ei ole varaa ostaa shampoota tai deodoranttia, köyhyys on luonteeltaan myös ruumiillista häpeää.


title: Perusturvarikos

text: Vuonna 2001 astui voimaan Laki sosiaalihuollon asiakkaan asemasta ja oikeuksista, jota kutsutaan asiakaslaiksi. Lain mukaan sosiaalihuollon asiakkaalla on oikeus hyvään palveluun ja kohteluun ilman syrjintää, ja se koskee koko kunnallista sosiaalihuoltoa ostopalveluineen sekä yksityisesti järjestettyjä sosiaalipalveluja. Lain tarkoituksena on edistää asiakaslähtöisyyttä ja asiakassuhteen luottamuksellisuutta. Pyrkimys on toimia perusoikeusmyönteisesti lain hengen mukaan siten, että asiakkaan etu tulee huomioitua kaikessa päätöksenteossa.


title: Perusturvarikos

text: Lilli Auttin mielestä lait sinänsä ovat hyviä, ongelmia tulee useimmiten niiden tulkinnassa. Kaikilla päätöksenteon tasoilla lakeja on tulkittava asiakkaan edun mukaisesti, ei esimerkiksi siten, että minimistä tulee maksimi. Autti huomauttaa, että toisissa hallintokunnissa voidaan lisätä miljoonia eri projekteihin viittaamalla yleisen kustannustason nousuun, mutta puhuttaessa sosiaalihuollosta, rahaa ei tunnu löytyvän mistään, vaikka on kysymys yksilöiden hädästä, köyhyydestä ja myös voimattomuudesta yhteiskunnan ja kasvavan byrokratian edessä.


title: Perusturvarikos

text: Eduskunnan oikeusasiamies on useasti todennut ratkaisuissaan, että jos virkamiehet tai luottamusmiehet tahallaan varaavat riittämättömästi varoja sosiaali- tai terveydenhuoltoon, he syyllistyvät perustuslain vastaiseen menettelyyn. Kuinka moni on kuitenkaan joutunut syytteeseen tällaisesta teosta, vaikka kunnissa on paljastunut tahallista alibudjetointia? Jos vastuujärjestelmää terävöitettäisiin erillisellä perusturvarikollisella tai perusturvavelvollisuuden rikkomisella, saataisiin päätöksentekoon todennäköisesti riittävästi ennalta ehkäiseviä elementtejä. Pykälä sopisi virkarikosten yhteyteen ja olisi ikään kuin virkarikosten yksi alalaji silloin, kun velvollisuuden rikkominen koskisi perusturvaa. Rikos edellyttäisi tahallisuutta.


title: Perusturvarikos

text:
Helsingin yliopiston sosiaalipolitiikan professorin J. P. Roosin mukaan kansalaisten perusoikeuksille on periaatteessa lain suoja, mutta järjestelmä ei toimi, koska kansalaiset joutuvat hakemaan oikeuksiaan kantelemalla esimerkiksi eduskunnan oikeusasiamiehelle tai oikeuskanslerille. Roos esittää Stakesin Dialogi -lehdessä, että Suomeen tarvitaan erityisiä perusoikeustuomioistuimia, sillä korkein oikeus ei ole riittävän kiinnostunut perusoikeuksien toteutumisesta. Eduskunnan perustuslakivaliokunta on puolestaan kuin pukki kaalimaan vartijana: jos perustuslakivaliokunnassa hallituksella on enemmistö, valiokunta tuskin toteaa hallituksen toimivan perustuslain vastaisesti. Näin ollen perustuslakivaliokunta ei Roosin mukaan voi toimia perustuslain ylimpänä turvaajana.
Erityisen kriittisesti Roos suhtautuu kuntien toimintaan, myös niiden valvonta on täynnä aukkoja. Roos syyttää kuntia sanoen, että niiden ensisijainen pyrkimys on selvittää ehdot, joilla ne voivat olla toteuttamatta velvoitteitaan. On valtava ero siinä, jos viranhaltijan lähtökohtana on torjua etuus aina, kun laki vain sen sallii, kuin jos viranomainen ilmoittaisi noudattavansa lain pääperiaatetta aina kun voi. Normien puuttuessa kansalaisten mahdollisuudet pitää puoliaan kuntaa vastaan ovat merkittävästi heikentyneet.


title: Perusturvarikos

text: Suurin osa Dialogiin haastatelluista sosiaalipolitiikan ja oikeustieteen professoreista antoi kielteisen vastauksen kysymykseen "Tarvitaanko Suomeen perustuslakituomioistuin?" Pääsääntöisesti kielteistä kantaa perusteltiin ennakollisella, eduskunnassa tapahtuvalla perustuslainmukaisuuden kontrollilla. Haastatelluista ainoastaan Tampereen yliopiston kunnallisoikeuden professori Aimo Ryynänen kannattaa ideaa sanoen: "Olen tätä asiaa tarkastellut erityisesti kunnallisen itsehallinnon perustuslainsuojan kannalta aiemmin."


title: Waseelah Saad

text: Waseelah Fadhl Saad (s. 25. marraskuuta 1989) on jemeniläinen pikajuoksija.


title: Waseelah Saad

text: Saad oli mukana 100 metrin juoksussa Osakan maailmanmestaruuskilpailuissa 2007 ja Pekingin olympiakisoissa 2008, joissa kummassakaan ei selvinnyt alkuerästään jatkoon. Pekingissä Saad juoksi uuden maansa ennätyksen 13,60. Saad on ensimmäinen olympiakisoihin osallistunut jemeniläinen naispikajuoksija.


title: NBA-kausi 2005–2006

text: NBA-kausi 2005–2006 oli NBA-liigan 60. kausi. Runkosarja käynnistyi 1. marraskuuta 2005 ja päättyi 19. huhtikuuta 2006. Tämän jälkeen käynnistyneiden pudotuspelien viimeinen finaaliottelu pelattiin 20. kesäkuuta 2006, jolloin Miami Heat voitti seurahistoriansa ensimmäisen mestaruuden.V=voitot, H=häviöt, V%=voittoprosentti, *=divisioonansa voittaja


title: Toukolan Teräs

text: Toukolan Teräs (ToTe) on vuonna 1932 perustettu (Toukolan Teräs ry) Helsingin Toukolasta kotoisin oleva urheiluseura, jossa harrastettavat lajit ovat vaihdelleet eri vuosina.


title: Toukolan Teräs

text: Seurassa toimii jalkapallo-, salibandy-, pöytätennis-, naisvoimistelu-, kuntoliikunta- ja veteraanijaokset. Seuran puheenjohtajana toimii Ritva Kima. ToTen jalkapallon miesten edustusjoukkue pelaa Suomen Palloliiton Uudenmaan piirin kolmannessa divisioonassa.


title: Toukolan Teräs

text: Seuran perustavssa kokouksessa 6.9.1932 Annalan kentällä Helsingissä oli paikalla lähinnä läheisen Arabian tehtaan työläisiä. Todennäköisesti joukossa oli myös niitä, jotka poikavuosina ennättivät urheilla Toukolan Kirin tai Toiveen riveissä ja joiden mielissä oli jo pitkään itänyt ajatus urheiluseuran perustamisesta. Johto uskottiin kahden menestyneen työläisurheilijan käsiin. Jussi Mäkinen oli aikoinaan ollut TUL:n ja koko Suomenkin parhaita kestävyysjuoksijoita. Hugo Nurmio oli taas kunnostautunut nyrkkeilyssä ja oli onnistunut lyömään kehässä itsensä Gunnar Bärlundinkin. Aktiiviura oli molemmilla jo kuitenkin takanapäin. Hugo Nurmio kertoo näin:


title: Toukolan Teräs

text: "Toukolalaiset pikkupojat pitivät nyrkkeilykilpailut Annalan yläkentällä ja jotkut niistä pikkupojista tunsivat minut, että olen nyrkkeilijä ja kehätuomari, ja he pyysivät minut kehätuomariksi nyrkkeilykilpailuihin. Näissä kilpailuissa pojat olivat keränneet salaa pääsymaksua, ja poliisi oli saanut tietää asiasta. Poliisi tuli luokseni ja sanoi, että mitä tällainen salainen urheilukilpailu - perustakaa reilusti yksi urheiluseura, sillähän te pääsette tästä hommasta".


title: Toukolan Teräs

text: Toukolan Teräs hyväksyttiin TUL:n jäsenenä yhdistysrekisteriin 23.12.1932 Toukolan V. & U:seura Teräs -nimisenä yleisseurana. Vuosina 1932-1939 seurassa harrastettiin mm. hiihtoa, jalkapalloa, nyrkkeilyä, painia, pesäpalloa, pyöräilyä ja yleisurheilua. Lisäksi nuorille ja naisille oli omat jaoksensa ja seurassa toimi huvitoimikunta ja järjestysvaliokunta.


title: Toukolan Teräs

text: Jäseniä keskimäärin


title: Toukolan Teräs

text: Johtokunnan puheenjohtajat:


title: Józef Lipień

text: Józef Lipień (s. 6. helmikuuta 1949 Kamienna Góra, Puola) on puolalainen entinen kreikkalais-roomalaisen tyylin painija, joka kilpaili 57 kilon sarjassa.


title: Józef Lipień

text: Lipień sijoittui vuoden 1973 EM-kilpailuissa kuudenneksi. Myöhemmin samana vuonna hän saavutti kultaa MM-kilpailuista. Seuraavista kaksista MM-kilpailuista hän saavutti hopeamitalin häviten näin loppuottelun. Vuonna 1978 hän saavutti EM-pronssia sekä sijoittui MM-kisoissa kuudenneksi. Hänen arvokisauransa päättyi Moskovan olympialaisiin 1980, jossa hän saavutti hopeaa.


title: Eino Hiltunen

text: Eino Vilho Hiltunen (24. maaliskuuta 1887 Nilsiä – 4. huhtikuuta 1953) oli suomalainen jääkärikapteeni. Hänen vanhempansa olivat räätälimestari Juho Hiltunen ja Ida Savolainen. Hänet vihittiin avioliittoon vuonna 1919 Maikki Adolfina Peräkylän kanssa.


title: Eino Hiltunen

text: Hiltunen kirjoitti ylioppilaaksi Kuopion klassillista lyseosta vuonna 1907 ja liittyi Savolaiseen osakuntaan. Opintojaan hän jatkoi Helsingin yliopiston lainopillisessa tiedekunnassa vuosina 1907–1910.


title: Eino Hiltunen

text: Hiltunen liittyi vapaaehtoisena Saksassa sotilaskoulutusta antavaan jääkäripataljoona 27:n 2. komppaniaan 17. lokakuuta 1915, josta hän kumminkin pyrki vapaaehtoisena perusteilla olevaan Jääkäripataljoonan tykistöön ja tulikin valituksi yhtenä niistä 26 miehestä, jotka Jääkäripataljoonan komentaja majuri Bayer valitsi haastattelunsa perusteella. Hänet siirrettiin virallisesti haupitsijaokseen 17. maaliskuuta 1916, minkä päivämäärän voidaan katsoa olevan jääkäritykistön virallinen perustamispäivä. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Ekkau-Kekkaussa sekä Aa-joella. Hiltunen osallistui jääkäripataljoonan toimittaman Suomalaisen sotilaskäsikirjan tykistöä käsittelevän osan tekemiseen ja oli Berliinissä komennettuna ko. käsikirjan oikolukijaksi.


title: Eino Hiltunen

text: Hän saapui Suomeen (Vaasaan) jääkäreiden pääjoukon mukana vääpeliksi ylennettynä 25. helmikuuta 1918. Hänet komennettiin Suomen sisällissotaan vääpeliksi Jääkäritykistön 1. patteriin, josta hänet siirrettiin 2. maaliskuuta 1918 adjutantiksi Jääkäritykistön esikuntaan. Hän otti osaa sisällissodan taisteluihin Tampereella ja Viipurissa.


title: Eino Hiltunen

text: Hiltunen määrättiin sisällissodan lopulla 4. toukokuuta 1918 lähettiupseeriksi Jääkäritykistöprikaatin 1. patteriston esikuntaan, josta hänet komennettiin 17. kesäkuuta 1918 perusteilla olevan tykistökoulun yhdysupseeriksi Yleisesikuntaan. Yleisesikunnasta hänet siirrettiin 1. elokuuta 1918 alkaen Laatokan puolustukseen ja määrättiin Valamon saariaseman päälliköksi. Valamosta hänet siirrettiin 17. lokakuuta 1918 Rannikkotykistörykmentti 3:een adjutantiksi ja edelleen 17. huhtikuuta 1919 alkaen 3. patteriston komentajaksi sekä 29. heinäkuuta 1919 alkaen jälleen rykmentin adjutantiksi. Kolmannen patteriston komentajuuden hän sai 9. maaliskuuta 1920, josta hänet siirrettiin varikkokomppanian päälliköksi 30. tammikuuta 1923. Armeijasta Hiltunen erosi vakinaisesta palveluksesta 2. toukokuuta 1923 ja siirtyi Valkealan piirin apulaisnimismieheksi 1. lokakuuta 1923 alkaen ja toimi tehtävässä 30. syyskuuta 1924 saakka ja siirtyi Enso-Gutzeit oy:n palvelukseen Kotkaan ja Rutolaan. Vuonna 1926 hän siirtyi Oy. Saastamoisen palvelukseen Kuopioon ja palveli yritystä vuoteen 1927 saakka. Vuonna 1930 hän siirtyi kirjuriksi Helsingin kaupungin rakennuskonttorin varastokonttoriin ja työskenteli konttorissa vuoteen 1931 saakka. Vuodesta 1934 alkaen hän toimi ylimääräisenä virkailijana Puolustusministeriön sotahistoriallisessa toimistossa osallistuen Jääkärielämäkerraston toimitustyöhön sekä kirjoitteli sanoma- ja aikakauslehtiin.


title: Eino Hiltunen

text:
Hiltunen palveli talvisodan aikana edelleen Sotahistoriallisessa toimistossa Helsingissä, josta hän siirtyi jatkosodan puhjettua Mikkeliin ja siirtyi jo sodan ensimmäisenä vuotena eläkkeelle. Eläkkeellä olonsa aikana hän toimi erilaisissa kirjallisissa tehtävissä Helsingissä ja oli vuodesta 1949 alkaen hoidettavana hänen invaliditeettinsä takia Helsingissä ja Mikkelissä.
Hiltunen toimi Rannikkopuolustuksen kunniatuomioistuimen jäsenenä vuosina 1921–1922 ja varajäsenenä vuonna 1923 ja Rannikkotykistörykmentti 3:n kunnianeuvoston jäsenenä vuosina 1921–1922.


title: Maria Ikelap

text: Maria Ikelap (s. 4. tammikuuta 1987 Wendo Island, Chuuk) on mikronesialainen pikajuoksija.


title: Maria Ikelap

text: Ikelap on osallistunut 100 metrin juoksuun nuorten maailmanmestaruuskilpailuissa 2006, yleisurheilun maailmanmestaruuskilpailuissa 2007 ja Pekingin kesäolympialaisissa 2008, mutta ei ole näissä selviytynyt alkuerästään jatkoon. Oseanian mestaruuskilpailuissa 2006 hän oli mukana neljänneksi sijoittuneessa 4 × 100 metrin viestijoukkueessa. Ikelapin 100 metrin ennätys 13,63 on juostu 25. kesäkuuta 2006 Saipanilla.


title: Hietala

text: Hietala on suomalainen sukunimi, joka on muun muassa seuraavilla henkilöillä:


title: Jason Turner

text: Jason Turner (s. 31. tammikuuta 1975 Rochester, New York) on yhdysvaltalainen pistooliampuja ja olympiamitalisti.


title: Jason Turner

text: Jason Turner saavutti olympialaisissa Pekingissä 2008 pronssia 10 m ilmapistoolissa ja oli 20. 50 m pistoolissa.


title: Mazda E360

text:
Mazda E360 on Mazdan valmistama pieni lava-automalli. Japanissa sitä myytiin nimellä Mazda Porter. Sitä valmistettiin vuodesta 1968 vuoteen 1977.
Sen takajousitus on toteuttu lehtijousilla.


title: Mazda E360

text: Vanhemmissa E360:ssa on 358 cm³ R4-moottori, jota käytettiin myös mallin edeltäjässä Mazda B360:ssa. Myöhemmissä malleissa moottori vaihtui tehokkaamaan, vesijäähdytteiseen V2-moottoriin, joka oli yhden kuutiosenttimetrin suurempi iskutilavuudeltaan.


title: Anthony Terras

text: Anthony Terras (s. 21. kesäkuuta 1985 Marseille) on ranskalainen haulikkoampuja, nuorten maailmanmestari ja olympiamitalisti.


title: Anthony Terras

text: Anthony Terras on saavuttanut olympialaisissa Pekingissä 2008 pronssia skeetissä. Lisäksi hän on saavuttanut MM-kilpailuissa poikien sarjassa kaksi henkilökohtaista maailmanmestaruutta (2003 ja 2005) ja joukkuehopeaa (2005).


title: Georgina de Albuquerque

text: Georgina Moura de Andrade Albuquerque (1885 Taubaté – 1962 Rio de Janeiro) oli brasilialainen taidemaalari. Hän tapasi tulevan miehensä, taidemaalari Lucílio de Albuquerquen opiskellessaan Kansallisessa taidekoulussa (Escola Nacional de Belas Artes) vuonna 1904.


title: Georgina de Albuquerque

text: Georgina de Albuquerquesta tuli myöhemmin Kansallisen taidekoulun työntekijä ja johtajakin. Miehensä kuoltua 1939 Georgina perusti tälle museon, jonka kokoelma kuuluu nyt Rio de Janeiron osavaltion hallitukselle.


title: Apollo (albumi)

text: Apollo on suomalaisen Apollo-yhtyeen ainoaksi jäänyt pitkäsoitto vuodelta 1970. Levyn julkaisi PSO Blue Master -levymerkkillään. Suurimman osan levyn kappaleista sävelsi ja sanoitti Harri Saksala. Eero Lupari sävelsi ja sanoitti kaksi kappaletta, Edward Vesala sävelsi kaksi instrumentaalikappaletta. Warner Music julkaisi levystä uudelleenmasteroidun CD-painoksen vuonna 2002.


title: Apollo (albumi)

text: Albumi äänitettiin Finnvox-studiossa, Helsingissä. Apollo tavoitteli albumille esikuviensa Led Zeppelinin ja Steppenwolfin kaltaisten yhtyeiden äänimaailmaa. Solisti Harri Saksala ja basisti Heimo Holopainen ovat myöhemmin harmitelleet, ettei silloinen studioteknologia ja äänittäjien raskaan musiikin ymmärrys mahdollistanut halutun soundin toteuttamista.


title: Apollo (albumi)

text: Musiikillisesti albumin voi jakaa kolmeen osaan sen mukaan, kuka kappaleen on tehnyt. Saksalan kappaleet ovat riffivoittoista raskasta rockia, Luparin laulut aavistuksen kevyempiä, kun taas Vesalan kirjoittamat kappaleet ovat kokeellisia instrumentaaleja, joissa on myös free jazz -vaikutteita.


title: Suhde

text:
Suhde tarkoittaa matematiikassa kahden luvun tai suureen jakolaskua, jonka tarkoitus on verrata kahta lukua tai suuretta keskenään. Suhde merkitään yleensä näkyviin ohjeeksi, johon vertaamalla voidaan muodostaa uusia, mutta toisiinsa samalla tavalla suhtautuvia, lukuja tai suureta. Joskus suhde on "mittaluku" eli suhdeluku, jossa edellinen suure mitataan jälkimmäisellä suureella. Kahden luvun "a" ja "b" suhde merkitään "a : b" ja lausutaan ""a:n suhde b:hen"", ja esimerkiksi silloin 5 : 3 on ""viiden suhde kolmeen"". Toinen merkintätapa on käyttää jakoviivaa ja esittää suhde lukujen murtolausekkeena tai kokonaislukujen tapauksessa murtolukuna. Silloin
missä "k" on "suhdeluku". Suhdeluvulla ei ole mittayksikköä. Suhteessa "a" on ensimmäinen ja "b" toinen suure.


title: Suhde

text: Koska suhteilla on murtolausekkeen rakenne, voidaan niillä laskea samoin kuten murtoluvuilla ja etenkin laventaminen ja supistaminen ovat mahdollisia. Kun kahden lukuparin suhteita verrataan, voidaan niistä muodostaa yhtäsuuressa tapauksessa yhtälö, jota kutsutaan verrannoksi


title: Suhde

text: Suhteilla voidaan esittää kahden komponentin välisiä suhteitä. Kun mehutiivistettä halutaan sekoittaa veteen juoman valmistamiseksi, voidaan antaa ohjeeksi "sekoita mehua ja vettä suhteessa 1 : 7", jolloin astiaan tyhjennetään yksi lasi tiivistettä ja seitsemän lasia vettä. Myös geometrisiä muotoja voidaan ilmaista suhteilla. Esimerkiksi teräväpiirtotelevisioiden ruutu on eri malleilla eri kokoinen, jolloin ruudun sivujen mittasuhteet eli kuvasuhde ilmoittetaan olevan 16 : 9 (leveys : korkeus).


title: Suhde

text: Merkinnän laajennus liittyy yleensä jako-ongelmiin, jossa voitto, palkkio, riski tai perintö jaetaan useampaan kuin kahteen osaan. Esimerkiksi yhdessä tehdyn työn palkka voidaan jakaa työtuntien suhteessa. Silloin kolme työmiestä jakaa urakkapalkkion esimerkiksi suhteessa 47 : 35 : 12, jolloin kukin saa formula_3−, formula_4− ja formula_5−osan palkkiosta (koska 47 + 35 + 12 = 94). Vedonlyönnissä voittokertoimet ilmaistaan suhteilla. Jos voittokerroin on esimerkiksi 1 : 1,67, pitäisi se vastata voittotodennäköisyyttä formula_6.


title: Suhde

text: Mittakaava on suhteen käyttöä, jossa ilmaistaan kartalla olevien mittojen ja luonnonmittojen vastaavuus. Mittakaava 1 : 50000 tarkoittaa, että kartalla oleva 1 senttimetrin merkki on luonnossa 50000 senttimetrin eli 500 metrin pituinen kohde.


title: Suhde

text: Historiallisista syistä johtuen tunnetuimmat suhteet liittyvät geometrisiin kuvioihin. Tunnetuin suhde on ympyrän kehän pituuden suhde ympyrän halkaisijaan, jonka suhdeluku on π ≈ 3,14159... eli pii. Se on kaikilla ympyröillä sama. Piin tarkka arvo on askarruttanut ihmisiä tuhansia vuosia.


title: Suhde

text: Yhdenmuotoisissa kuvioissa kuvion muoto on sama, vaikka koko voi olla erisuuri. Kuvioilla kaikkien vastinsivujen pituuksien suhde on aina sama. Suhdelukua voidaan kutsua muutoskertoimeksi, jolla jälkimmäisen kuvion sivun pituudet saadaan alkuperäisen kuvion pituuksista muutoskertoimella kertomalla.


title: Suhde

text: Kolmion kulman puolittaja leikkaa kulman vastaisen sivun osiin, joiden suhde on sama kuin kulman kylkien eli sivujen pituuksien suhde.


title: Suhde

text:
Suorakulmaisen kolmion kulmat määräävät sivujen pituudet ja niiden pituudet riippuvat myös kolmion koosta. Yhdenmuotoisten suorakulmaisten kolmioiden sivujen suhteet ovat sen sijaan samat. Siksi on ollut miellekästä taulukoida sivujen suhteet kolmioiden eri kulmille, jotta voidaan laskea sivujen pituuksia erikokoisille kolmioille. Trigonometristen funktioiden määrittämät sivusuhteet ovat geometrian tärkeimpiä arkea helpottavia tuloksia. Esimerkiksi kolmiolle, jonka kateetit merkitään a ja b sekä hypotenuusa c, ja jonka terävin kulma on 35°, sivusuhde ("sini") on
Tämä sivusuhde on siten sama kaililla suorakulmaisille kolmioille, jonka kulma on 35°.


title: Suhde

text:
Janan jakaminen osiin voidaan ilmaista suhteilla. Jakopiste jakaa janan kahteen osaan, joiden pituuksien suhde annetaan tai se selvitetään. Jako voidaan suorittaa samalla tavalla myös luvulle. Alkuperäinen luku jaetaan kahdeksi luvuksi, joiden summa on alkuperäinen luku, ja joiden suhde on annettu suhdeluku. Päinvastoin on toimittu, kun lasketaan lukujen keskiarvo. Silloin keskiarvo "m" jakaa lukujen välin kahteen yhtäsuureen väliin. Esimerkiksi lukujen 4 ja 6 keskiarvo "m" saadaan suhteesta
Keskiverto "k" voidaan määrittää kahden suhteen yhtälöllä eli verrannolla, joka on


title: Suhde

text: Erityinen suhde on "jatkuva suhde" eli "kultainen suhde" eli kultainen leikkaus. Siinä luku tai jana jaetaan kahteen osaan formula_10 ja formula_11, joiden suhde on sama kuin suuremman luvun formula_10 suhde lukujen summaan formula_13 eli alkuperäiseen lukuun


title: Suhde

text: Pythagoraan liitetään monet helleenisen matematiikan keksinnöt, vaikka hän on todennäköisesti omaksunut ne babylonialaisilta matkoiltaan sinne. Samaa koskee suhteiden tutkimusta, joita pythagoralaiset tekivät. Esimerkiksi aritmeettinen−, geometrinen− ja harmoninen keskiarvo on opittu näillä matkoilla, mutta Pythagoras ilmeisesti laajensi keskilukujen "teoriaa" keksimällä siihen 7 muutakin keskilukua käyttäen suhteiden ja verrantojen teoriaa. Juuri lukujen suhteita tutkimalla päädyttiin rationaalilukulaskentoon ja verrantojen teoriaan. Myöhemmin samoja suhteiden teorioita sovellettiin geometriassa. Kreikkalaiset eivät keksineet suhteiden teoriaa itse. Ne tunnettiin todennäköisesti muuallakin kuin Egyptissä ja Kaksoisvirran maassa, vaikka niistä kertovat dokumentit ovat hävinneet eikä asiaa voi enää vahvistaa.


title: Tongan jalkapallomaajoukkue

text: Tongan jalkapallomaajoukkue edustaa Tongaa jalkapallon maajoukkuekilpailuissa.


title: Tongan jalkapallomaajoukkue

text: Tonga ei ole koskaan selviytynyt MM-kisojen lopputurnaukseen eikä myöskään oman maanosaliittonsa OFC:n mestaruusturnaukseen. FIFA:n ranking-listalla Tonga on sijalla 205 ,eli viimeisenä. Oseanian maanosaliiton sisäisessä rakingissa se kuuluu kuitenkin keskikastiin. Reilun sadan tuhannen asukkaan Tongalla on 3 200 rekisteröityä jalkapallonpelaajaa ja 105 seuraa. Maan jalkapalloliitto on perustettu vuonna 1964 ja kansainvälisen jalkapalloliiton FIFA:n jäsen Tonga on ollut vuodesta 1994 lähtien.


title: Tongan jalkapallomaajoukkue

text: Tonga ei ole koskaan pelannut MM-kisojen eikä Oseanian OFC Nations Cupin lopputurnauksessa. Etelä-Tyynenmeren kisoihin se on osallistunut neljästi (1979, 1983, 2003 ja 2007), mutta joka kerralla on taival kakennut alkupeleihin.


title: Tongan jalkapallomaajoukkue

text: Maalivahdit:


title: Tongan jalkapallomaajoukkue

text:
Puolustajat:
Keskikenttä:
Hyökkääjät:


title: Snježana Pejčić

text: Snježana Pejčić (s. 13. heinäkuuta 1982 Rijeka) on kroatialainen kivääriampuja ja olympiamitalisti.


title: Snježana Pejčić

text: Snježana Pejčić on saavuttanut olympialaisissa Pekingissä 2008 pronssia 10 m ilmakiväärissä ja oli 26. 50 m pienoiskiväärin asentokilpailussa.


title: Voodoo Lounge

text: Voodoo Lounge on The Rolling Stonesin vuonna 1994 julkaistu studioalbumi. Levy on ensimmäinen, jolla ei soita basisti Bill Wyman – bassoraidat soittaa suurimmaksi osaksi sessiomuusikko Darryl Jones. Kuuluisimmat kappaleet ovat singlenä julkaistut ”Love Is Strong” ja ”You Got Me Rocking”.


title: Corey Cogdell

text: Corey Cogdell (s. 2. syyskuuta 1986 Palmer, Alaska) on yhdysvaltalainen haulikkoampuja ja olympiamitalisti.


title: Corey Cogdell

text: Cogdell saavutti trapissa olympiapronssia Pekingissä 2008 ja Rio de Janeirossa 2016.


title: Eglis Yaima Cruz

text: Eglis Yaima Cruz (s. 12. huhtikuuta 1980 Sancti Spíritus) on kuubalainen kivääriampuja ja olympiamitalisti.


title: Eglis Yaima Cruz

text: Eglis Yaima Cruz saavutti olympialaisissa Pekingissä 2008 pronssia 50 m pienoiskiväärin asentokilpailusta ja oli 11. 10 m ilmakiväärissä. Hän on ensimmäinen kuubalainen olympiamitalin voittanut naisampuja.


title: Boschendal

text: Boschendal on eteläafrikkalainen viinitila, joka sijaitsee Franschhoekissa Western Capessa. Tilaa pidetään yhtenä Etelä-Afrikan vanhimmista viinitiloista. Tila on perustettu noin vuonna 1685 ja tilalla on viljelty viiniä sen perustamisesta lähtien. Vuodesta 2005 tilan on omistanut DGB (Pty) Ltd.


title: Boschendal

text: Boschendalin viiniviljelmät kattavat noin 250 hehtaaria. Tilan päärypälelajikkeet ovat Sauvignon Blanc ja Chardonnay, mutta tilalla on myös merkittäviä Cabernet Sauvignon, Shiraz ja Merlot -istutuksia.


title: Boschendal

text: Vaikka tila tuottaakin niin puna-, valko- kuin kuohuviinejä, on Boschendal perinteisesti tunnettu erityisesti valkoviineistään, joista esimerkiksi "Cecil John Sauvignon Blanc" on saanut kiittäviä arvioita. Viime vuosina tila on painostanut myös punaviineihin ja Boschendalin valmistamat "Cecil John Shiraz" ja "Reserve Shiraz" ovat saaneet kiittäviä arvioita. Myös tilan sekoitepunaviinit, erityisesti "Grand Reserve" (Cabarnet Franc, Cabarnet Sauvignon, Merlot ja Shiraz -sekoite), ovat varsin arvostettuja.


title: Scars on Broadway (albumi)

text: Scars on Broadway on yhdysvaltalaisen rock-yhtyeen Scars on Broadwayn esikoisalbumi, joka julkaistiin vuonna 2008. Yhtye koostuu entisistä System of a Downin jäsenistä Daron Malakianista ja John Dolmayanista.


title: Scars on Broadway (albumi)

text: Kaikki kappaleet kirjoittanut Daron Malakian.


title: Iberian ruhtinaskunta

text: Iberian ruhtinaskunta on varhaiskeskiajan Georgian aatelishallinnosta käytetty nimitys. Se kukoisti interregnum-kaudella 500- ja 800-lukujen välillä, kun poliittista valtaa käyttivät toisiaan seuranneet ruhtinaat. Ruhtinaskunta perustettiin pian sen jälkeen, kun sassanidien Persia oli nujertanut iberialaisen Khosroiani-kuningasdynastian noin vuonna 580. Se säilyi vuoteen 888 saakka, kun Bagrationi-dynastian jäsen palautti kuninkuuden. Valtio keskittyi nykyisen Georgian keski- ja itäosien ydinalueille, joita kutsutaan paikallisesti nimellä Kartli ja jotka antiikin ja Bysantin kirjailijat tunsivat nimellä Iberia. Sen rajat vaihtelivat suuresti Iberian ruhtinaiden taistellessa iranilaisia, roomalaisia, kasaareja, arabeja ja viereisiä kaukasialaisia hallitsijoita vastaan.


title: Iberian ruhtinaskunta

text: Ruhtinaskunnan aika merkitsi Georgian historialle huomattavia, käänteentekeviä muutoksia: georgialainen kristitty kirkko muodostui lopullisesti, georgiankielinen kirjallisuus koki ensimmäisen kukoistuskautensa, georgialainen bagratidi-dynastia nousi valtaan ja eri feodaalialueiden kulttuurinen ja poliittinen yhdistyminen alkoi. Se kulminoutui Georgian kuningaskunnan muodostumiseen 1000-luvun alussa.


title: Iberian ruhtinaskunta

text: Kun yhdistyneen Iberian kuningas Bakur III kuoli vuonna 580, Iranin sassanidien hallinto tarttui tilaisuuteen ja lakkautti Iberian monarkian. Iberian aateliset nöyrtyivät muutokseen ilman vastarintaa, kun taas kuningashuoneen perilliset vetäytyivät linnoituksiinsa ylämailla – Khosroiani-päälinja Kakhetiin ja nuorempi guaramidi-haara Klardžetiin ja Džavakhetiin. Iranin suora hallinto toi mukanaan raskaita veroja ja suureksi osaksi kristittyyn maahan innokkaan zarathustralaisen politiikan. Niinpä kun Itä-Rooman keisari Maurikios aloitti sotilaallisen kampanjan Irania vastaan vuonna 582, Iberian aateliset pyysivät häntä auttamaan kuningasvallan palauttamisessa. Maurikios vastasi pyyntöön ja lähetti vuonna 588 suojattinsa, guaramidi-dynastian Guaram I:n, Iberian uudeksi hallitsijaksi. Guaramia ei kruunattu kuninkaaksi, mutta hänet tunnustettiin virkaatekeväksi ruhtinaaksi ja hänelle annettiin itäroomalainen arvonimi "kuropalates". Vuoden 591 Rooman–Iranin sopimus vahvisti uuden järjestelyn, mutta sen jäljiltä Iberia oli Tbilisin kaupungissa jakautunut roomalaisten ja sassanidien hallitsemiin osiin.


title: Iberian ruhtinaskunta

text: Ruhtinaskunnan perustaminen merkitsi siten dynastisen aristokratian nousua valtaan Iberiassa. Se oli kompromissi Bysantin ja Iranin välillä – molemmat suurvallat kilpailivat vaikutusvallasta Kaukasiassa. Iberian virkaatekevien ruhtinaiden valta-asema tuli hyväksyä ja vahvistaa Konstantinopolin hovissa. Heitä kutsutaan georgialaisissa lähteissä erilaisilla nimillä, joihin kuuluvat "eristavt-mtavari", "eris-mtavari", "eristavt-eristavi" tai yksinkertaisesti "eristavi" ("ruhtinas", "arkkiherttua", "herttua"). Suurimmalle osalle heistä annettiin lisäksi erilaisia roomalaisia/bysanttilaisia arvonimiä. Esimerkiksi kahdeksalla neljästätoista virkaatekevästä ruhtinaasta oli "kuropalates"-titteli, joka oli yksi Itä-Rooman korkeimmista arvonimistä. Keskiaikaiset georgialaiset kronikat tekevät kuitenkin selväksi, että ruhtinailla oli vain rajoitetut valtaoikeudet, sillä he "eivät voineet poistaa Iberian herttuoita herttuakunnistaan koska heillä oli suuren kuninkaan ja keisarin asetukset, joissa heidän asemansa herttuakunnissaan vahvistettiin", vaikka ruhtinaat nauttivatkin suuraatelin luottamusta.


title: Iberian ruhtinaskunta

text: Tarjoamalla suojeluaan Iberian ruhtinaskunnalle Bysantin keisarit yrittivät rajoittaa Iranin ja myöhemmin islaminuskoisten vaikutusvaltaa Kaukasiassa. Iberian ruhtinaat eivät kuitenkaan aina noudattaneet Bysanttia kannattavaa linjaansa ja tunnustivat ajoittain poliittisista syistä kilpailevien alueellisten suurvaltojen ylivallan.


title: Iberian ruhtinaskunta

text: Guaramin seuraaja, toinen virkaatekevä ruhtinas Stepanoz I, muutti politiikkaansa Irania myötäilevämmäksi, sillä hän halusi yhdistää jakautuneen Iberian. Yritys maksoi kuitenkin hänen henkensä, kun Bysantin keisari Herakleios hyökkäsi Tbilisiin vuonna 626. Herakleios nosti valtaan Bysanttiin myönteisemmin suhtautuvamman Khosroiani-dynastian jäsenen. Khosroianien täytyi kuitenkin tunnustaa umaijadi-kalifin ylivalta 640-luvulla ja he nousivat epäonnistuneeseen kapinaan arabihegemoniaa vastaan 680-luvulla. Khosroianit syrjäytettiin Iberian ruhtinaskunnasta ja he vetäytyivät läänitykselleen Kakhetiin, jossa he hallitsivat alueellisina ruhtinaina suvun sammumiseen saakka 800-luvulla. Guaramidit palasivat valtaan ja kohtasivat vaikean tehtävän luovia Bysantin ja arabien intressien välimaastossa. Arabit halusivat ennen kaikkea pitää hallussaan kaupunkeja ja kauppareittejä, joten he syrjäyttivät guaramidit Tbilisistä, jonne perustettiin islamilainen emiraatti 730-luvulla. Iberian ruhtinaat hallitsivat nyt Uplistsikhestä, jossa heillä oli vain rajoitetusti valtaa paikallisiin georgialaisiin aatelisiin. Aateliset vetäytyivät vuoristolinnoihinsa ja olivat suhteellisen vapaita arabien vallasta. Nersianit hallitsivat guaramidien jälkeen lyhyen aikaa noin vuosina 748–779/780, ja guaramidit katosivat lopullisesti vuoteen 786 mennessä. Samana vuonna Kaukasuksen arabi-varakuningas (wali) Khuzayma ibn Khazim hyökkäsi verisesti kapinallisia georgialaisia aatelisia vastaan.


title: Iberian ruhtinaskunta

text: Guaramidi-dynastian sammumisen ja Khosroianien hiipumisen ansiosta heidän energiset serkkunsa Bagrationi-suvusta onnistuivat Ašot I:n hahmossa (hallitsi 786/813–830) nousemaan valtaan osissa Iberiaa. He hyväksyivät Bysantin suojelun ja hallitsivat tukikohdastaan Tao-Klardžetin alueella. Heidän valtansa merkitsi kulttuurin elpymisen ja alueellisen laajentumisen aikakautta. Vuonna 888 Bagrationi-dynastian Adarnase I, joka nousi pitkittyneen dynastisen sodan voittajaksi, onnistui palauttamaan Georgian monarkian kruunaamalla itsensä georgialaisten kuninkaaksi.


title: Franschhoek

text: Franschhoek on pieni kaupunki Western Capen provinssissa Etelä-Afrikassa. Kaupungin asukasluku on noin 15 000. Kaupunki syntyi vuonna 1688 ranskalaisten hugenottipakolaisten asetuessa alueelle. Franschhoek on yksi Etelä-Afrikan vanhimmista kaupungeista.


title: Franschhoek

text: Nykyisin kaupunki on tunnettu erityisesti yhtenä Etelä-Afrikan viiniteollisuuden keskuksista. Tunnetuista viinitiloista kaupungissa sijaitsevat esimerkiksi Boschendal, Boekenhoutskloof, Rupert & Rothschild ja Dieu Donné.


title: Jenny Kallur

text: Jenny Margareta Kallur (s. 16. helmikuuta 1981 Huntington, New York, New York, Yhdysvallat) on entinen ruotsalainen yleisurheilija/aitajuoksija. Hänen kaksoissiskonsa on juoksija Susanna Kallur.


title: Jenny Kallur

text: Kallurin isä Anders Kallur on entinen jääkiekkoilija. Kaksoset ovat syntyneet New Yorkissa, koska heidän isänsä pelasi siihen aikaan siellä NHL:ssä. Jenny Kallur on kuitenkin varttunut aikuiseksi Falunissa. Hän seurusteli aikanaan tennispelaaja Joachim Johanssonin kanssa. Elokuussa 2008 ilmoitettiin kuitenkin, että pari on eronnut.


title: Jenny Kallur

text: Kallurin päälaji oli 100 m ja 60 m aitajuoksu, kuten sisarellaan Susannallakin. Hänen ennätyksensä 60 m aidoissa on 7,91 s ja 100 m aidoissa 12,85 s.


title: Jenny Kallur

text: Pitkään loukkaantumisista kärsinyt Kallur ilmoitti lopettavansa uransa keväällä 2011. Tammikuussa 2013 hänet nimitettiin Ruotsin yleisurheiluliiton hallitukseen.


title: Recaș

text: Recaș (, ) on kaupunki Timișin piirikunnassa, Baanaatissa, Romaniassa. Siellä oli vuoden 2011 väestönlaskennan mukaan 8 336 asukasta.


title: Recaș

text: Kaupungissa on asunut lukuisia kansoja, muun muassa unkarilaisia ja slovakkeja.


title: Rohullah Nikpai

text: Rohullah Nikpai (, s. 15. kesäkuuta 1987) on afganistanilainen taekwondoin, maansa tähän mennessä ainoa olympiamitalisti kahdella pronssillaan. Hän on pituudeltaan 183 cm.


title: Rohullah Nikpai

text: Nikpai saavutti pronssia Aasian-mestaruuskilpailujen 54–58-kiloisten sarjassa Zhengzhoussa vuonna 2008. Pekingin olympialaisissa hän voitti 58 kg:n sarjan ensimmäisessä ottelussaan Saksan Levent Tuncatin pistein 4–3. Toisessa ottelussaan hän kärsi 1–2-tappion sarjan lopulliselle voittajalle, Meksikon Guillermo Pérezille. Seuraavassa ottelussaan Nikpai voitti Ison-Britannian Michael Harveyn pistein 2–1 selviytyen pronssiotteluun. Siinä hän kukisti kaksinkertaisen maailmanmestarin, Espanjan Juan Antonio Ramosin pistein 4–1 saavuttaen pronssimitalin. Kyseessä oli Afganistanin kaikkien aikojen ensimmäinen olympiamitali.


title: Rohullah Nikpai

text: Nikpai saavutti pronssia Gyeongjun 2011 MM-kilpailujen 68 kg:n painoluokassa. Seuraavana vuonna hän sai samassa sarjassa hopeaa Hồ Chí Minhin Aasian-mestaruuskilpailuissa. Lontoon olympialaisissa 2012 hän saavutti 68-kiloisissa pronssia. Hän oli samassa painoluokassa kolmas myös Taškentin Aasian-mestaruuskilpailuissa 2014.


title: Justify

text: Justify on rockyhtye The Rasmuksen joulukuussa 2008 julkaistu, toinen single Black Rosesilta. Albumilla se on neljäntenä "Ghost of Loven" jälkeen ja ennen "Your Forgivenessiä".


title: Justify

text: Justify oli ensimmäinen Black Rosesille sävelletyistä kappaleista. Yhtyeellä oli idea kappaleesta hitaahkona ja tunnelmallisena kappaleena, kun kappaleen demo tehtiin alkuvuodesta 2007 tuottaja Desmond Childin studiolla Los Angelesissä. Yhtye oli tavannut tuottajan marraskuussa ensi kertaa ja Justify oli kappale, jossa yhtye tutustui työskentelyyn Childin kanssa. Yhtye alkoi kehittää kappaletta erilaiseksi ja rock-henkisemmäksi. Osa tästä demosta on kuultavissa Eero Heinosen dokumentissa The making of Black Roses. Levylle päätynyt lopullinen versiossa kappaleesta on palattu hyvin paljon ensimmäisen demon kaltaiseen ilmaisuun. Kappale on musiikkityyliltään elektro-rockvaikutteinen ja siinä on lieviä Depeche Mode -vaikutteita. Justify sai ensiesityksensä akustisessa konsertissa Saksassa SAW -kanavalla 26. elokuuta 2008.


title: Justify

text: "Justifyn" idea tiivistyy siinä olevaan lauseeseen ""I should go and find myself before I go and ruin someone else."" Toisin sanoin kappaleen ns. sanoma on, että ihmisen pitäisi löytää itsensä ennen kuin tyrii suhteensa johonkuhun muuhun. Kappale on yhtyeen omia suosikkeja Black Roses -pitkäsoitolta.


title: Ricardo Blas Jr.

text: Ricardo Blas Jr. (s. 19. lokakuuta 1986) on guamilainen judoka. Hänen isänsä on raskaansarjan judoka ja olympiaedustaja Ricardo Blas (s. 17. heinäkuuta 1954).


title: Ricardo Blas Jr.

text: Blas Jr. osallistui Pekingin kesäolympialaisiin 2008, mutta hävisi alkueränsä ja ensimmäisen keräilyeränsä ottelun. Hän kantoi samalla Guamin lippua kisojen avajaisissa. Hänen isänsä on Guamin olympiakomitean puheenjohtaja.


title: Ricardo Blas Jr.

text: Blas Jr. painoi Pekingin olympialaisissa 210 kilogrammaa, mikä teki hänestä kaikkien aikojen painavimman olympiaurheilijan. Lontoossa 2012 Blas Jr. osallistui toisiin olympiakisoihinsa, ja hänen painokseen mitattiin 218 kilogrammaa. Hän voitti yhden ottelun ja sijoittui jaetulle yhdeksännelle sijalle. Hänen lempinimensä on "Pieni vuori".


title: Villarica

text: Villarica on Pelle Miljoonan kymmenes kaunokirjallinen teos. WSOY julkaisi sen syksyllä 2008.


title: Villarica

text: Kirja sisältää Pelle Miljoonalle ominaisen romanttisen vaellustarinan, joka sijoittuu Chileen. Mukana on kaunista maisemakuvausta ja räiskyviä hahmoja.


title: Sinirapu

text: Sinirapu ("Procambarus alleni") on rapulaji. Luonnossa sitä esiintyy vain Floridan seisovissa suovesissä. Sinirapu voi kasvaa jopa 20 senttimetriä pitkäksi, joten akvaarion vähimmäiskoko yhdelle yksilölle on noin 130 litraa. Useampaa yksilöä varten akvaarion koko on tuplattava. Laji ei ole aggressiivinen, mutta sen kanssa ei silti kannata pitää pohjakaloja. Sitä ruokitaan pakastetuilla äyriäisillä, hyönteistoukilla teollisilla kuivamuonilla. Rapu syö pohjastakin vesikasveja ja levää. Veden optimilämpötila on 14–19 celciusastetta, mutta laji tulee toimeen kunhan lämpötila on edes 10–27 asteen välillä. Se on yöaktiivinen ja kaivelee mutaan ja kivien joukkoon piilokoloja. Luonnonoloissa se voi kaivautua pohjaan ja olla siellä pitkäänkin, kunnes seuraavat sateet tuovat lisää vettä. Sinirapu voi lisääntyä akvaariossakin. Naaraan koosta riippuen munia voi tulla 100–350, ja naaras kantaa niitä pyrstönsä alla. Poikaset kuoriutuvat noin kolmen viikon kuluttua muninnasta.


title: Sinirapu

text: Lajin kirkkaan sininen väri on valikoivan kasvatuksen tulosta. Väri johtuu entsyymivajauksesta, joka on perinnöllisesti peittyvä ominaisuus. Luonnossa tavattavat siniravut ovat enimmäkseen ruskeita ja niiden kuoressa on tummia täpliä.


title: Sinirapu

text: Sinirapu on sukua punaravulle eli lousiananravulle ("Procambarus clarkii"), jota myös pidetään akvaarioissa.


title: Kenttäkeitin

text: Kenttäkeitin tai "soppatykki" on lähinnä sotilaskäyttöön suunniteltu kenttäkelpoinen keitin. Kenttäkeittimiä käytetään runsaasti myös siviilipuolella, kuten suurissa yleisötapahtumissa. Useimmiten niillä kyetään valmistamaan keittoruokaa kymmenille tai sadoille ruokailijoille. Pienempiä repussa kannettavia keittimiä kutsutaan retkikeittimiksi. Kenttäkeittimien perusratkaisut eri puolilla maailmaa muistuttavat läheisesti toisiaan.


title: Kenttäkeitin

text: Ensimmäinen nykymallinen kenttäkeitin Suomessa otettiin käyttöön vuonna 1929. Se osoitti toimintavarmuutensa sodissa ja vuosikymmenien mittaan kestävyytensä, sillä vuosien mittaan valmistetut keittimet ovat yhä nykyäänkin käytössä modernisoituina. Se oli erittäin kenttäkelpoinen sillä se oli hevosvetoinen ja käytti polttoaineena puuta jota oli lähes rajattomasti saatavilla. Myöhemmin modernisointi muutti kenttäkeittimet autolla vedettäviksi. Perinteinen kenttäkeitin m/29 on saanut rinnalleen uudempia malleja kuten m/85 ja m/96.


title: Kenttäkeitin

text: Uudemmassa kenttäkeittimessä polttoaineena käytetään poltto- tai dieselöljyä ja siinä on generaattori sähköntuotantoon. Varustelu mahdollistaa sähköllä toimivien keittiökoneiden käytön sekä mahdollisuuden hyödyntää entistä laajemmin elintarviketeollisuuden puolivalmisteita.


title: Bolt

text: Bolt voi tarkoittaa muun muassa seuraavia:


title: Müller-Thurgau

text: Müller-Thurgau on vaalea viinirypälelajike, jonka Sveitsin Thurgausta kotoisin ollut Hermann Müller (myös Hermann Müller-Thurgau) kehitti vuonna 1882 työskennellessään Geisenheimin yliopistossa Saksassa.


title: Müller-Thurgau

text: Müller-Thurgau-rypälettä on pidetty Riesling Weiß- ja Silvaner Grün -rypäleiden risteymänä. Geneettisesti rypäleen on kuitenkin todettu olevan Rieslingin ja Madeleine Royale -rypäleen risteymä. Madeleine Royale on syntyisin Pinot- ja Schiava Grossa -rypäleistä.


title: Müller-Thurgau

text: Müller-Thurgau on laajimmin viljelty niin sanotuista "uusista", 1800-luvun jälkeen kehitetyistä, rypälelajikkeista. Valkoviinin valmistuksessa käytettyä rypälettä viljellään erityisesti Saksassa, Itävallassa, Pohjois-Italiassa, Englannissa, Australiassa, Uudessa-Seelannissa ja Japanissa. Erityisen suosittu lajike on Saksassa, jossa sitä viljellään noin 14 prosentilla kokonaisviinintuotantoalasta, mikä tekee siitä maan toiseksi yleisimmin viljellyn rypälelajikkeen. Lajike tunnetaan kymmenillä eri nimillä eri puolilla viinimaailmaa.


title: Saippuoitumisluku

text: Saippuoitumisluku kertoo, kuinka monta milligrammaa kaliumhydroksidia kuluu yhden rasvagramman rasvojen neutraloimiseen ja esterien saippuoitumiseen. Esimerkiksi soijaöljyn saippuoitumisluku on 192 ja kookosöljyn välillä 248-265, mikä tarkoittaa sitä, että gramman soijaöljyä saippuoimiseen tarvitaan 192 milligrammaa kaliumhydroksidia ja gramman kookosöljyä 248-265 milligrammaa.


title: Saippuoitumisluku

text: Saippuoitumisluvun määrittelee kaava 1000*m(KOH)/m(rasva).


title: Singapura

text: Singapura on yksi maailman pienimpiä kotikissarotuja.


title: Singapura

text: Singapura on kotoisin Singaporesta. Nimi "Singapura" on malaijin kielen sana, joka tarkoittaa Singaporea. Laji tuotiin Yhdysvaltoihin 1970-luvulla, ja sitä aletiin heti jalostaa. Nykyään rotu on levinnyt ympäri maailman, ja se on hyväksytty useimmissa kissayhdistyksissä.


title: Singapura

text: Singapura on pieni, lyhytkarvainen, huomattavan suurikorvainen ja suurisilmäinen. Silmät ovat ruskeat, vihreät tai keltaiset, mutta pentujen silmien väri voi muuttua niiden aikuistuessa. Singapura kehittyy hitaasti, ja kasvaa täyteen kokoonsa vasta 15 - 24 kuukauden iässä. Tyttökissa painaa noin 2,5 - 3 kg ja poikakissa noin 3 - 4 kg.


title: Singapura

text: Singapura on sosiaalinen, utelias ja leikkisä kissa, joka haluaa auttaa omistajaansa kaikessa. Se on hyvin älykäs ja pyrkii vuorovaikutukseen ihmisen kanssa - ja pysyy sellaisena myös vanhetessaan.


title: Singapura

text: Singapuran kasvattaminen on vaikeaa pienen geenivarannon takia.


title: Saippuoiminen

text: Saippuoiminen eli saponifikaatio on esterien ja joskus myös nitriilien ja eetterien hajottamista emästen, happojen tai entsyymien avulla. Alkalien kanssa keitettäessä rasvat hajoavat rasvahappojen alkalisuoloiksi (saippuaksi, suovaksi) ja glyseroliksi, mistä reaktion nimi juontuu.


title: Siperiankissa

text: Siperiankissa on kissarotu, joka tunnetaan myös siperialaisena metsäkissana. Se on metsäkissojen roturyhmän jäsen. Muita ryhmän rotuja ovat maine coon ja norjalainen metsäkissa. Nämä rodut kestävät rankkojakin olosuhteita. Siperiankissa oli jo hävitä kokonaan, mutta kaksi itsenäisesti toiminutta amerikkalaista kasvattajaa sai rodun elvytettyä. Ensimmäinen siperiankissa tuotiin Suomeen vuonna 1992, minkä jälkeen rodun suosio on kasvanut vuosi vuodelta. Suomessa siperiankissoja oli vuonna 2014 noin 500, ja rotuyhdistyksiä on perustettu kaksi.


title: Siperiankissa

text: Kissaliitto kuvaa rotua seuraavasti:ystävällinen, älykäs ja ihmisiin kiintyvä rotu, mutta sillä riittää myös omaa tahtoa. Se on leikkisä, aktiivinen, hyvä kiipeilijä ja hyppääjä.


title: Siperiankissa

text: Lisäksi se vätää että sopeutuu hyvin sisäkissaksi ja viihtyy hyvi lasten, muiden kissojen ja lemmikkien seurassa.


title: Siperiankissa

text: Siperiankissat kuuluvat puolipitkäkarvaisiin kissoihin. Niillä on paksu aluskarva ja päällysturkki, joka suojaa sateelta. Kesäturkki ja talviturkki eroavat suuresti toisistaan kesäturkin ollessa huomattavasti lyhyempi. Siperiankissan kehittyminen täysikasvuiseksi vie 4–5 vuotta. Siperiankissat, maine coonit ja norjalaiset metsäkissat ovat niin kutsuttuja luonnollisia rotuja, eli ihminen ei ole juurikaan puuttunut niiden pääpiirteisiin. Muun muassa juuri tästä syystä rotu on melko terve. Yhä edelleen on mahdollista rekisteröidä noviisiksi kissa, joka on syntynyt tietyllä alueella Venäjällä. Siperiankissa on kooltaan keskikokoinen tai suuri, urokset ovat naaraita isompia. Siperiankissan pää on hieman leveä, ja profiilissa on kevyt painauma. Korvat ovat pienet ja sijaitsevat kaukana toisistaan. Tassut ovat suuret ja pyöreät. Kaikki silmien värit ovat sallittuja, mutta vihreä on etusijalla. Kaikki värit on hyväksytty paitsi naamiovärit (oma rotunsa Neva masquerade), suklaa, kaneli, lila ja beige eikä valkoisen määrää ole rajattu. Siperiankissa on jaettu yhdeksään väriryhmään kuten maine coon, norjalainen metsäkissa ja turkkilainen angora.


title: Spanairin lento 5022

text: Spanairin lennon JK5022 onnettomuus tapahtui 20. elokuuta 2008 Madridin lentoasemalla, kun Spanairin McDonnell Douglas MD-82 -tyyppinen kone, rekisteriltään EC-HFP, yritti nousta ilmaan virheellisessä siipikonfiguraatiossa ja syöksyi pian takaisin maahan kiitotien viereen. Kone syttyi tämän jälkeen välittömästi tuleen. Koneessa oli 162 matkustajaa ja kymmenen miehistön jäsentä. Surmansa sai 154 henkilöä. Selviytyneitä oli 18. Paikalle jouduttiin hälyttämään yli 70 pelastusajoneuvoa.


title: Spanairin lento 5022

text: Kone tuhoutui onnettomuudessa pahoin ja katkesi kahtia. Vain pyrstö säilyi osittain ehjänä. Kone lähti useita tunteja aikataulustaan myöhässä Madridsta kohti Las Palmasia hyvässä säässä. Onnettomuuden syistä julkaistiin tutkijalautakunnan väliraportti 17.8.2009 ja lopullinen raportti 29.7.2011 . Lentoasema suljettiin välittömästi liikenteeltä mutta avattiin myöhemmin iltapäivällä uudelleen. Kyseessä on Madridin lentoaseman pahin onnettomuus 25 vuoteen ja pahin onnettomuus maailmanlaajuisesti sitten heinäkuun 2007, jolloin Brasiliassa TAM Linhas Aéreasin lennon 3054 onnettomuudessa kuoli 199 ihmistä.


title: Spanairin lento 5022

text: Uhreista enemmistö oli espanjalaisia, mutta kuolleisiin lukeutui myös viisi saksalaisia, kaksi ranskalaisia, kaksi brasilialaisia sekä yksi mauritanialainen, turkkilainen, bulgarialainen, gambialainen, italialainen ja indonesialainen. Koneessa oli myös Ruotsissa asuva suomalaisnainen, mutta hän selvisi pelkillä ruhjeilla ja pienillä palovammoilla. Kyseinen vuoro lennetään Lufthansan kanssa code sharing -sopimuksella. Lufthansan mukaan lähtöselvityksen onnettomuuslennolle oli tehnyt seitsemän Lufthansan matkustajaa.


title: Spanairin lento 5022

text: Lennolla käytetty kone oli 15 vuotta vanha McDonnell Douglas MD-82 -tyyppinen ja 166-paikkainen kone. MD-82 -kone oli McDonnell Douglasin valmistama (myöhemmin koneita valmisti Boeing) kapearunkoinen, lyhyen toimintamatkan kaksimoottorinen suihkuturbiinikone.


title: Spanairin lento 5022

text: Kone yritti kerran nousua, mutta kapteeni keskeytti nousun teknisen ongelman vuoksi. Koneeseen tehtiin tarkastus, mutta mitään tavallisuudesta poikkeavaa ei havaittu, ja kone yritti nousua toistamiseen. Kone lähti jälkimmäiseen nousuyritykseen virheellisessä konfiguraatiossa eli siipien laipat sisäänvedettyinä ja etureunasolakot sisällä. Tätä konfiguraatiota käytetään vain matkalennossa suuressa nopeudessa, eikä se kykene kehittämään riittävää kantovoimaa paljon hitaammassa lentoonnousunopeudessa. Tällaisessa konfiguraatiossa kone saattaa kyetä nousemaan ilmaan, mutta se ei pysty lisäämään korkeutta ja on erittäin vaikeasti ohjattavissa. On ilmeistä, että lentäjät tekivät vakavan huolimattomuusvirheen toisessa lentoonlähtöyrityksessä lähtötarkistuslistan läpikäynnissä. Onnettomuuteen vaikutti lisäksi se, että koneen virheellisestä konfiguraatiosta varoittava järjestelmä oli epäkunnossa.


title: Spanairin lento 5022

text: Vuoron lentänyt yhtiö Spanair kärsi äärimmäisen paljon taloudellisista ongelmista.


title: Daler Mehndi

text: Daler Abdulajon (s. 18. elokuuta 1967 Patna, Bihar, Intia) on intialainen laulaja.


title: Daler Mehndi

text: Mehndi aloitti laulamaan kuusivuotiaana, kun hänen vanhempansa palkkasivat hänelle musiikkiopettajan. Vuonna 1986 hän meni naimisiin ja sai kolme lasta. Vuonna 1995 ilmestyi Mehndin ensimmäinen levy "Bolo Ta Ra Ra", joka myi puoli miljoonaa kappaletta ensimmäisen neljän kuukauden aikana. Levyä on sittemmin myyty yli 20 miljoonaa kopiota. Hänen laulunsa ”Tunak tunak tun” on hänen tunnetuin ainakin pelimaailmassa, sillä "World of Warcraftissa" hänen tanssiaan kappaleessa ”Tunak tunak tun” käytettiin miespuolisten draenei-hamojen tanssianimaatioon. Mehndi on lahjoittanut 85 miljoonaa rupiaa Delhin katujen puhdistamiseksi.


title: Brian Dzingai

text: Brian Dzingai (s. 29. huhtikuuta 1981) on zimbabwelainen pikajuoksija. Hän kilpailee pääasiassa 200 metrin juoksussa.


title: Brian Dzingai

text: Dzingai osallistui 200 metrille Pariisin MM-kilpailuissa 2003, jossa hän karsiutui jatkosta juostuaan ajan 20,96. Hän putosi 200 metrillä jatkosta Ateenan olympialaisissa 2004 sekä Helsingin MM-kisoissa 2005. Afrikan mestaruuskilpailuissa 2006 hän sijoittui finaalissa kuudenneksi ajalla 21,24. Vuonna 2007 hän putosi semifinaaleissa Osakan MM-kisoissa sekä sijoittui ssa seitsemänneksi. Pekingin olympialaisissa 2008 hän juoksi neljänneksi ajalla 20,22.


title: Brian Dzingai

text: 200 metrillä hän juoksi ennätyksensä 20,12 Austinissa vuonna 2004. Sivulajissaan 100 metrillä hänen ennätys on 10,19, jonka hän juoksi vuonna 2008.


title: Länsinummi

text: Länsinummi on Runosmäen kaupunginosaan kuuluva asuntoalue Turussa, Turun ja Raision rajalla, Nättinummen länsi- ja pohjoispuolella. Alueella on sekä kerrostaloja, rivitaloja että omakotitaloja.


title: Länsinummi

text: Länsinummen eteläosan nimistö pohjautuu turkulaisiin taiteilijoihin, ja pohjoisosan ("Liljalaakson") nimistön teemana ovat kukat.


title: Birkenes

text: Birkenes on kunta Itä-Agderin läänissä Norjassa. Se erotettiin Tveitin kunnasta omaksi kunnakseen 1. tammikuuta 1838. Kuntaan liitettiin Herefossin ja Vegusdalin kunnat 1. tammikuuta 1967. Tammikuussa 2013 tehdyn väestönlaskennan mukaan Birkenesin kunnassa oli 4 936 asukasta.


title: Chris Henderson

text: Chris Henderson (s. 30. huhtikuuta 1971 Escatawpa, Mississippi) on yhdysvaltalainen 3 Doors Down -yhtyeen kitaristi. Hän soittaa omalla Paul Reed Smithin nimikkokitaralla.


title: Froland

text: Froland on kunta Itä-Agderin läänissä Norjassa. Hallinnollinen keskus on Blakstadin taajama.


title: Froland

text: Frolandin kunta erotettiin Øyestadin kunnasta omaksi kunnakseen vuonna 1850. Kuntaan yhdistettiin Myklandin kunta 1. tammikuuta 1967. Tammikuussa 2013 tehdyn väestönlaskennan mukaan Frolandin kunnassa oli 5 425 asukasta.


title: Gjerstad

text: Gjerstad on kunta Itä-Agderin läänissä Norjassa. Gjerstadin kunta (silloinen "Gjerrestad") perustettiin 1. tammikuuta 1838. Tammikuussa 2013 tehdyn väestönlaskennan mukaan Gjerstadin kunnassa oli 2 484 asukasta.


title: Iveland

text: Iveland on kunta Itä-Agderin läänissä Norjassa. Ivelandin kunta perustettiin 1. tammikuuta 1886, kun Hornnes og Ivelandin kunta jaettiin kahdeksi erilliseksi kunnaksi; Hornnesiksi ja Ivelandiksi. Tammikuussa 2013 tehdyn väestönlaskennan mukaan Ivelandin kunnassa oli 1 283 asukasta.


title: Ohau

text: Ohau on jääjärvi Mackenzie-Basinissa, Uuden-Seelannin Eteläsaarella. Siihen laskevat sekä Hopkins- että Dobson-joet, joista molempien alkulähde on Etelä-Alpeilla. Siitä lähtee Ohaujoki, joka yhtyy Waitakiin


title: Ohau

text: Ohau on arviolta pienin kolmesta Mackenzie-Basinin pohjois-eteläsuuntaisesta järvestä. Kaksi muuta järveä ovat Pukaki ja Tekapo. Järven valuma-alue on 1 198 neliökilometriä ja pinta-ala 54 neliökilometriä. Järven syvyys on keskimäärin 74 metriä ja korkeintaan 129 metriä. Sen tilavuus on noin kuutiokilometriä.


title: Ohau

text: Ohaun hiihtokeskus on lähellä järven luoteisrantaa. Se on myös osa Otagon ja Canterburyn välistä rajaa. Otagosin pohjoisin osa on Hopkinsjoen yläjuoksulla.


title: Grafton Elliot Smith

text: Grafton Elliot Smith (15. elokuuta 1871 Grafton, Uusi Etelä-Wales – 1. tammikuuta 1937 Lontoo, Iso-Britannia) oli australialainen anatomi, antropologi ja egyptologi. Smith toimi anatomian professorina Manchesterin yliopistossa vuosina 1909–1919 ja Lontoon University Collegessa 1919–1937.


title: Grafton Elliot Smith

text: Elliot Smith kannatti yhdessä William James Perryn kanssa voimakkaasti niin sanottua historiallista diffuusioteoriaa, joka piti Egyptiä kaikkien ihmiskunnan kulttuurien kehtona. Smith tiivisti historiakäsityksensä ihmiskunnan kulttuurievoluution alkuvaiheista vuonna 1911: ”Pienet ihmisjoukot, pääasiassa meritse liikkuen, asettuivat eri puolille maailmaa ja alkoivat rakentamaan kömpelöitä jäljitelmiä egyptiläisistä pyramidien aikaisista monumenteista.”


title: Grafton Elliot Smith

text: Smith palkittiin Kuninkaallisen tiedeseuran ansiomitalilla vuonna 1912.


title: Latinalaispurje

text: Latinalaispurje on purjealuksissa käytettävä iso kolmiomainen pitkittäissuuntainen raakapurje. Sitä on käytetty useissa laivatyypeissä, erityisesti mesaanipurjeena. Purjeen raa'an keulanpuoli on jalustettu keulakanteen, jolloin toinen pää pysyy ylhäällä. Sitä on käytetty veneissä ja pienehköissä aluksissa. Myöhemmin sitä alettiin käyttää myös isoissa purjealuksissa 1700-luvulle asti.


title: Latinalaispurje

text: Ensimmäinen kuva latinalaispurjein varustetusta aluksesta on Björn Landströmin mukaan Rooman valtakunnasta, 200-luvulta jaa. Siinä on kuvia kolmiomaisesta purjeesta, joka on viistoon nostetussa raa'assa. Sitä ennen käytettiin raakapurjetta. Ensimmäiset kirjalliset tiedot latinalaispurjeista ovat 800-luvulta. Latinalaispurje nousee raakapurjetta paremmin tuuleen purjehdittaessa hankavastaiseen.


title: Latinalaispurje

text: Latinalaispurje kehittyi Rooman valtakunnassa todennäköisesti raakapurjeesta 200-luvulla. Merenkulkijat havaitsivat, että raakapurjeella varustettu alus nousee paremmin tuuleen, jos raakaa nostetaan leen puolelta (suojanpuolelta) ja luuvartin puoleista osaa purjeesta supistetaan, jolloin purjeen sivusuhde paranee. Latinalaispurje syrjäytti 400-luvulle tultaessa raakapurjeen Bysantin laivastossa . Arabit omaksuivat nopeasti latinalaispurjeen omiin aluksiinsa. Vaikka latinalaispurje nousee raakapurjetta paremmin tuuleen, ja luoviminen sillä on raakapurjetta helpompaa, Björn Landströmin mukaan arabit eivät kuitenkaan koskaan kehittäneet luovimista, vaan purjehtivat tuulten mukaan.


title: Latinalaispurje

text: Avomerellä, varsinkin länsi- ja pasaatituulissa purjehdittaessa, raakapurje on kuitenkin latinalaispurjetta tehokkaampi. Niinpä espanjalaiset takiloivat karavelinsa uudelleen raakapurjein lähtiessään ylittämään Atlanttia, ja vaihtoivat jälleen latinalaispurjeet tilalle saapuessaan Välimerelle. Tällaista karavelia kutsuttiin nimellä "caravela redonda", kun taas "caravela latina" oli latinalaispurjein varustettu karaveli.


title: Latinalaispurje

text: Latinalaispurje levisi portugalilaisten löytöretkeilijöiden ja kauppiaiden mukana Intian valtamerelle ja Indonesiaan 1500-luvulta lähtien.


title: Latinalaispurje

text: Latinalaispurje oli erityisen suosittu mesaanin purjeena aina 1700-luvulle saakka, sillä se helpotti monimastoisen aluksen ohjausta. 1700-luvulta alkaen kahvelitakila alkoi syrjäyttää latinalaispurjetta Atlantilla ja Itämerellä.


title: Latinalaispurje

text: Latinalaispurje on keksitty Landströmin mukaan itsenäisesti myös Tyynellä valtamerellä Polynesiassa.


title: Aya Ueto

text: Aya Ueto (, s. 14. syyskuuta 1985 Nerima, Tokio) on japanilainen näyttelijä ja laulaja.


title: Aya Ueto

text: Vuonna 1997 Aya osallistui nuorten kauneuskilpailuun, jossa hän sai erikoispalkinnon tuomareilta. Hän teki läpimurtonsa näyttelijä-uralla aloittamalla esiintymällä TV-mainoksissa. Vuonna 1999 hän liittyi Z-1-yhtyeeseen Mami Nejikin, Mai Fujiyan, ja Manami Nishiwakin kanssa. He julkaisivt viisi singleä ennen yhtyeen hajoamista. Kaksi vuotta myöhemmin Aya jatkoi soolouraansa Pony Canyon-yhtiössä. Hän aloitti näyttelijäuransa vuonna 1999 elokuvassa "Killer of Paraiso" ja sai hänen ensimmäisen roolinsa draamasarjassa "Namida wo Fuite" vuonna 2000, jonka lisäksi hän on näytellyt muun muassa draamasarjoissa "Kinpachi-sensei" ja "Koukou Kyoushi".


title: Fire (Francinen albumi)

text: Fire on suomalaisen Francine-yhtyeen debyyttialbumi. Se julkaistiin vuonna 1990.


title: Fire (Francinen albumi)

text: Vuonna 1993 albumista julkaistiin uusintapainos, joka sisälsi myös vuoden 1989 "Shake My Bones" -EP:n neljä kappaletta sekä "Till the I Day" -singlen B-puolen ”I Wanna Be Satisfied”.


title: Hq

text: Hq tarkoittaa seuraavia:


title: Hard Enough

text: Hard Enough on suomalaisen Francine-yhtyeen toinen studioalbumi. Se julkaistiin vuonna 1990.


title: Waitaki

text: Waitaki on suuri joki Uuden Seelannin Eteläsaarella. Joki on noin 110 kilometriä pitkä ja Mackenzie-Bassinin tärkein. Sen keskivirtaama on Kurow'n kohdalla 368,1 m³/s.


title: Waitaki

text: Waitaki on niin kutsuttu braided river, järvet Lake Benmore, Lake Aviemore ja Lake Waitaki sijaitsevat sen yläjuoksulla. Näitä järviä puolestaan ruokkii kolme jääjärveä; Pukaki, Ohau ja Lake Benmore. Järvet Benmore ja Aviamore on padottu.


title: Waitaki

text: Waitakilla on useita siihen yhtyviä sivujokia, joista tärkeimmät ovat Ahuriri ja Hakataramea. Joki sivuaa Kurow'n ja Glenavyn ennen laskemistaan Tyyneenmereen Timarun ja Omarun välistä.


title: Waitaki

text: Joki muodostaa poliittisen rajan Canterburyn ja Otagon välillä. Jokea on myös suunniteltu valjastettavaksi vesivoiman käyttöön. Suunnitelmien mukaan 77% joessa virtaavasta vedestä hyödynnettäisi sähköntuotannossa.


title: A Piece of Noise

text: A Piece of Noise on suomalaisen Francine-yhtyeen kolmas studioalbumi. Se julkaistiin vuonna 1992.


title: Stephenson-luistiliikuntakoneisto

text: Stephenson-luistiliikuntakoneisto on ennen vuotta 1918 valmistuneissa vetureissa käytetty höyrynjakolaitteisto.


title: Stephenson-luistiliikuntakoneisto

text: Stephenson-koneisto eroaa uudemmista siten, että siinä kulissikaarta liikuttelee oma voimansiirtokanki kumpaankin suuntaan, kun uudemmissa on vain yksi yhteinen molemmille suunnille. Samoin koneistosta puuttuu ns. ennätystanko joka yhdistää männän- ja luistinvarret. Järjestelmä on enemmän hoitoa kaipaava ja jonkin verran hitaampi kuin Waelschaertin luistinliikuntakoneisto.


title: Stephenson-luistiliikuntakoneisto

text:
Suomessa Stephenson-koneistoja on Jokioisten Museorautatiellä kolmessa ajokuntoisessa kapearaideveturissa:
ÄSR 1,
HKR 5 ja
LWR 6;
viimeksi mainittuun se palautettiin täyskorjauksen yhteydessä vuonna 1998.


title: Animal Beat

text: Animal Beat on suomalaisen Francine-yhtyeen neljäs studioalbumi. Se julkaistiin vuonna 1995.


title: Kleinlützel

text: Kleinlützel () on kunta Sveitsissä, Solothurnin kantonin Thiersteinin piirikunnassa (). Kunnan pinta-ala on 16,34 neliökilometriä ja asukkaita siellä on 1 257, joista ulkomaalaisia on 92 (31.12.2007).


title: Kleinlützel

text: Kleinlützel on Solothurnin kantonin eksklaavi, sillä se sijaitsee kokonaan erossa varsinaisesta kantonista ja on Basel-Landschaftin kantonin ja Ranskalle kuuluvan Haut-Rhinin departementin ympäröimä. Kleinlützelin naapurikunnat ovat Burg im Leimental koillisessa, Röschenz idässä, Liesberg etelässä, Roggenburg lännessä sekä Kiffis (Ranskassa) ja Wolschwiller (Ranskassa) luoteessa ja pohjoisessa.


title: Kleinlützel

text: Kunnassa toimii sekä roomalais-katolinen että evankelis-luterilainen seurakunta. Kleinlützelissa on yksi päiväkoti ja yksi peruskoulu ().


title: Forbes Fictional 15

text: Forbes Fictional 15 on Forbesin vuosittain julkaisema lista 15 rikkaimmasta fiktiivisestä hahmosta. Kaikki hahmot ovat olleet joko elokuvissa, televisiossa, piirretyissä, sarjakuvissa tai kirjoissa. Vaatimuksena listan hahmojen on oltava fiktiivisiä ja osana jotain sarjaa tai tarinaa. Mytologioden ja kansanperinteiden hahmoja ei hyväksytty. Niistä ainoastaan joulupukki hyväksyttiin. Uudemmissa joulupukkia ei enää listassa ole, koska sen tekijöitä kirjeillä pommittaneet lapset väittivät pukin olevan totta.


title: The Francinest

text: The Francinest on suomalaisen Francine-yhtyeen ensimmäinen kokoelmalevy. Se julkaistiin vuonna 1997. Kokoelma sisältää suosituimmat kappaleet yhtyeen neljältä ensimmäiseltä studioalbumilta.


title: Parakki

text: Parakki on oleskelu- tai varastotiloja sisältävä siirreltävä kontti tai väliaikaiseksi tarkoitettu rakennus. Toisinaan parakeiksi kutsutaan myös pysyväksi tarkoitettuja rakennuksia, joiden ulkomuoto tai rakenteet muistuttavat varsinaisia parakkeja. Parakkikontti muistuttaa hieman asuntovaunua, mutta keskeisenä erona on se, että parakissa ei ole renkaita ja vetoaisaa, vaan sitä siirrellään esim. nosturin tai vaihtolavalaitteiston ja kuorma-auton avulla. Yleisiä parakkikokoja ovat 3×7 m ja 3×6 m. Parakkeja kutsutaan myös sanoilla "viipale","työmaatila" ja "koppi".


title: Parakki

text: Parakkeja on käytetty myös suurten väkijoukkojen majoittamiseen tilanteissa joissa tarve tulee äkillisesti tai se on tilapäisluontoista. Tällaisia ovat olleet rakennustyömaiden ohella historian saatossa eri valtioiden vanki- ja keskitysleirit. Myös sotilaita on majoitettu parakkeihin. Suomalaisittain tunnettu kirjallinen kuvaus sotilaiden parakkimajoituksesta on Väinö Linnan romaanissa Tuntematon sotilas kuvattu parakkikylä paloaukean reunalla "lähellä Joensuun kaupunkia".


title: Parakki

text: Parakkikoulu-nimitystä käytetään tilapäisiksi tarkoitetuista koulurakennuksista.


title: Hx

text: Hx tarkoittaa seuraavia:


title: Lucius Postumius Albinus (vuoden 173 eaa. konsuli)

text: Lucius Postumius Albinus oli roomalainen valtiomies, joka toimi konsulina vuonna 173 eaa.


text: Albinus oli preettorina vuonna 180 eaa., jolloin hänet lähetettiin Hispania Ulteriorin provinssiin nykyiseen Espanjaan. Albinus kukisti siellä lukuisia heimoja muun muassa lusitaanit. Vuonna 178 eaa. Albinus palasi takaisin Roomaan ja sai triumfin ansioistaan Hispania Ulteriorissa.


text: Vuonna 173 eaa. hänet valittiin konsuliksi yhdessä Marcus Popillius Laenaksen kanssa, jolloin hänen piti lähteä sotaretkelle Liguriaan. Albinus kuitenkin joutui lähtemään Campaniaan, Etelä-Italiaan selvittämään riitaa valtion ja yksityishenkilöiden välillä. Tämä vei koko kesän, joten hän ei pystynyt lähtemään provinssiinsa Liguriaan.


text: Vuonna 171 eaa. Albinus lähti lähettiläänä tapaamaan Numidian kuningasta Masinissaa sekä karthagolaisia tavoitteenaan kutsua joukkoja sotaan Makedonian kuningasta Perseusta vastaan. Kaksi vuotta myöhemmin hän oli ehdolla kensoriksi, mutta häntä ei lopulta valittu. Seuraavana vuonna hän oli Lucius Aemilius Paulluksen mukana Makedonian sotaretkellä ja johti yhtä legioonaa ratkaisevassa Pydnan taistelussa.


text: Albinus oli luultavasti Spurius Postumius Albinus Paulluluksen ja Aulus Postumius Albinus Luscuksen veli.


title: Wilhelm Neumann-Torborg

text: Wilhelm Neumann-Torborg (s. 24. elokuuta 1856, k. 31. joulukuuta 1917 Elberfeld) oli saksalainen kuvanveistäjä.


title: Wilhelm Neumann-Torborg

text: Neumann-Torborgin kävi aluksi piirtämässä ja maalaamassa iltakursseilla Elberfeldissä. Vuodesta 1874 vuoteen 1877 hän opiskeli kuvanveistoa Bad Kreuznachissa ja vuodesta 1878 Leipzigin taidekorkeakoulussa. Hän siirtyi vuonna 1880 Berliiniin Akademie der Künsteen. Hänen opettajinaan toimivat Leipzigissä professori Melchior Zur Straßen ja Berliinissä Otto Knille ja Fritz Schaper.


title: Wilhelm Neumann-Torborg

text: Neumann-Torborg voitti vuonna 1885 Rooman stipendin teoksellaan "Parisin tuomio", jonka hän oli tehnyt lopputyökseen. Seuraavina vuosina hän eli ja työskenteli Roomassa, jossa hänen vaimonsa, Emma Commichau, kuoli. Vuonna 1892 Neumann-Torborg palasi takaisin Berliiniin. Hän kuoli vuonna 1917 sairastuttuaan pahoin vierailullaan Elberfeldissä.Neumann-Torborgin teoksista monet tuhoutuivat toisen maailmansodan aikana.


title: Taekwondo kesäolympialaisissa 2008

text: Pekingin 2008 kesäolympialaisten taekwondokilpailut käytiin 20.–23. elokuuta. Kilpailupaikkana oli "Beijing Science and Technology University Gymnasium".


title: Taekwondo kesäolympialaisissa 2008

text: Lähde: Sports-Reference


title: Sin (Final Fantasy)

text: Sin on kuvitteellinen pahaa voimaa omaksuva hahmo videopelissä Final Fantasy X ja myös pelin päävihollinen.


title: Sin (Final Fantasy)

text: Sin syntyi Yu Yevon- nimisen velhon vaikutuksesta. Yu Yevon oli kaikkien aikojen mahtavin velho Spirassa. Luodakseen Sinin hän takoi kuolleitten hengistä itselleen panssarin, jota hän kutsui nimellä "Sin". Sin ilmestyi ensimmäisen kerran Spirassa käydyn Machinasodan loppuvaiheilla ja tuhosi mahtavan machinakaupungin, Zanarkandin. Tämä muutti Spiran täysin. Spiran kehittynyt sivilisaatio pysähtyi paikalleen, kun Zanarkandin jälkeen Sin tuhosi kaikki muutkin machinakaupungit. Näin Spira joutui elämään jatkuvassa pelossa Sinin vuoksi, sillä Sin saattoi ilmestyä milloin vain ja missä vain.


title: Sin (Final Fantasy)

text: Aluksi näytti, että Siniä ei pysäytä mikään. Mutta sitten aikoinaan Zanarkandissa elänyt velho Yunalesca keksi keinon, jolla Sinin pystyy tuhoamaan. Tarvittiin Siniin verrattavissa oleva olento, jolla olisi mahdollisuus sitä vastaan. Yunalesca keksi tällöin Viimeisen Kutsumuksen (The Final Summoning), jolla pystyi kutsumaan Viimeisen Aeonin (The Final Aeon). Siihen hän valitsi ainutlaatuisen faythin, miehensä lordi Zaonin, koska vain tietynlainen side velhon ja hänelle tärkeän henkilön välillä voi luoda tarpeeksi voimakkaan aeonin. Yunalesca sai tällöin Viimeisen Aeonin ja käytti sitä Siniä vastaan. Viimeinen Aeon tuhosi Sinin ja samalla tappoi Yunalescan. Mutta Sinin olemassaolo ei päättynyt tähän. Vaikka Sin tuhoutuikin, Yu Yevon jatkoi elämistä. Yu Yevon otti Viimeisen Aeonin haltuunsa ja muunsi sen uudeksi Siniksi. Tämä muutos kesti noin kymmenen vuotta. Yunalesca ei kuitenkaan kuollut täysin, vaan hänestä tuli ainoa tapa Viimeisen Kutsumuksen saamiseen.


title: Sin (Final Fantasy)

text: Tästä menetelmästä kehittyi pian ainoa tunnettu tapa Siniä vastaan. Tämän perustaksi syntyi Yevon- niminen yhteisö, joka loi Spiralle opetuksia, joita tuli noudattaa, jos Sinistä haluttiin joskus päästä eroon kokonaan. Ensimmäinen opetus kuului, että Sin syntyi Spiralle rangaistukseksi machinasodan vuoksi, ja Sin ei palaisi sen jälkeen kun se virhe on hyvitetty. Jotta tämä saavutettaisiin, Yevon kielsi machinoiden käytön. Hyvin monet kansat Spirassa rupesivat noudattamaan tätä sääntöä, mutta jotkut eivät uskoneet tähän, erityisesti Al Bhed- heimo.


title: Sin (Final Fantasy)

text: Viimeistä Kutsumusta käytettiin tuhannen vuoden ajan. Joka kerta kun Sin voitettiin, se aina palasi. Spiran kansa tietysti luuli, että hyvitystä ei oltu vieläkään saavutettu. Tämän tuhannen vuoden ajan se aika, jolloin Siniä ei tarvinnut pelätä, alettiin kutsua Rauhaksi (The Calm). Mutta Sin palasi aina joka kerta ja pelko uusiutui jälleen.


title: Sin (Final Fantasy)

text: Velhoista tuli Spiran ainoa toivo, sillä vain heillä oli tarvittava kyky käyttää Viimeistä Kutsumusta. Eräs velho, Braska, päätti tuhota Sinin kostaakseen vaimonsa kuoleman. Hän lähti suorittamaan tätä kahden vartijansa, Auronin ja Jechtin, kanssa. Tavoitteena oli matkata Zanarkandiin, ensin kuitenkin käyden jokaisessa Yevonin temppelissä rukoilemassa faythille. Vain siten velhosta tulisi tarpeeksi voimakas. Kun Braska pääsi Zanarkandiin, hän valitsi Jechtin faythiksi Viimeistä Kutsumusta varten. Braska voitti Sinin, mutta kuoli itse kutsuessaan aeoninsa, ja Jechtistä syntyi uusi Sin.


title: Sin (Final Fantasy)

text: Kymmenen vuotta myöhemmin Braskan tytär Yuna päätti ryhtyä velhoksi, tarkoituksena kukistaa Sin jälleen kerran. Hänellä oli omalla matkallaan yhteensä kuusi vartijaa, hänen lapsuudenystävänsä Wakka, Lulu ja Kimahri Ronso, myöhemmin mukaan tuli Braskan entinen vartija Auron ja Jechtin poika Tidus ja lopuksi hänen al bhed- serkkunsa Rikku. Kun Yuna pääsi Zanarkandiin saadakseen Viimeisen Aeonin, hänelle kehittyi epäily Sinistä. Hän tiedusteli asiaa Yunalescalta ennen kuin teki päätöksensä. Yunalesca kertoi kaiken, minkä hän tiesi ja se sai Yunan tajuamaan, että kaikki Yevonin opetukset olivat olleet vain valheita, joiden tarkoitus oli luoda Spiran asukkaille väärä toivo siitä, että jonain päivänä Sin olisi lopullisesti poissa. Niinpä hän jätti Viimeisen Aeonin ottamatta, koska hän olisi kuollut turhaan. Kun hän ja hänen vartijansa voittivat Yunalescan ja päättivät Viimeisen Kutsumuksen, he alkoivat etsiä toista keinoa voittaa Sin. Heille kerrottiin, että Yu Yevon on syy Sinin olemassaoloon. Onneksi Sin sattui olemaan silloin Tiduksen isä Jecht ja sitä tietoa he hyödynsivät myös. Näiden tietojen avulla he kamppailivat itsensä Sinin sisälle tuhotakseen Yu Yevonin ja onnistuvatkin siinä. Yu Yevonin kuolema lopetti yli tuhat vuotta kestäneen kierron Sinin synnystä ja kuolemasta, tuhoten sen lopullisesti.


title: Sin (Final Fantasy)

text: Final Fantasy X Will äänikuunnelmassa, joka sijoittuu vuosi Final Fantasy X-2 jälkeen Sin ilmestyy yllättäen Bevellen yläpuolelle. Yuna päättelee Sinin syntyneen uudelleen jonkun toivomuksesta ja Sinin tulon selittävän Farplanen epävakaisuuden. Sinin paluun myötä Spiran rauha lakkaa. Yuna pitää puheen Spiran ihmisille luvaten tuhota Sinin uudelleen.


title: Kamal

text: Kamal on tähtinavigoinnissa käytetty työkalu, jolla määritellään leveyspiiri. Alkujaan kamalia käyttivät arabit islamin kulta-ajalla, myöhemmin kiinalaiset 1700- ja 1800-luvuilla. Sitä on arveltu käytetyn myös muinaisessa Intiassa. Se oli käyttökelpoinen – hyvien sääolosuhteiden vallitessa – vain päiväntasaajan tienoilla ja sillä pystyttiin määrittämään sijainti ainoastaan pohjois-eteläakselin suhteen, eikä sitä siksi käytetty Euroopassa. Työkalun käyttö myös edellytti, että käyttäjä oli "kalibroinut" sen jo aiemmin navigoinnin kohteena olevassa kaupungissa. Navigointiin uusiin kohteisiin se ei täten soveltunut.


title: Kamal

text: Kamal oli varsin yksinkertainen navigointityökalu. Pienen levypalan keskeltä lähti naru, johon oli solmittu solmuja osoittamaan eri kaupunkien sijaintia. Navigoija asetti solmun suuhunsa ja kohotti levyn alareunan silmiensä ja toisaalta horisontin tasolle. Levyn yläreunasta etsittiin Pohjantähteä. Mikäli tähti jäi levyn taakse, oli sijainti liian etelässä. Vastaavasti, jos tähti oli levyn yläreunan yläpuolella, oli sijainti liian pohjoisessa.


title: Albinus (täsmennyssivu)

text: Albinus oli roomalainen cognomen ja arvostettu patriisisuku. Alkuperäinen nimi oli Albus, mutta se piteni Albinukseksi. Tunnettuja Albinus-nimisiä oli:


title: Vicki Peterson

text: Victoria Anne Theresa "Vicki" Peterson (s. 11. tammikuuta 1958) on yhdysvaltalainen rocklaulaja ja -kitaristi. Hän perusti The Bangles -yhtyeen yhdessä Susanna Hoffsin ja siskonsa Debbi Petersonin kanssa.


title: Vicki Peterson

text: Petersonin muuhun uraan kuuluu muun muassa toiminta Continental Drifters - ja The Psycho Sisters -yhtyeissä.


title: Debbi Peterson

text: Deborah Mary "Debbi" Peterson (s. 22. elokuuta 1961) on yhdysvaltalainen rumpali. Hän perusti The Bangles-rockyhtyeen Susanna Hoffsin ja siskonsa Vicki Petersonin kanssa. Hänellä on ollut myös vähemmän tunnettu ura yhtyeen ulkopuolella.


title: Debbi Peterson

text: Peterson meni vuonna 1989 naimisiin ääni-insinööri Steven Bottingin kanssa. Parilla on kaksi yhteistä lasta.


title: Céligny

text: Céligny on kunta Sveitsissä, Geneven kantonissa. Kunnan pinta-ala on 4,46 neliökilometriä ja asukkaita siellä on 679 (31.12.2015).


title: Céligny

text: Céligny on Geneven kantonin eksklaavi, sillä se sijaitsee kokonaan erossa varsinaisesta kantonista. Kunta rajautuu kaakkoa lukuun ottamatta kaikissa ilmansuunnissa Vaud’n kantoniin. Kaakossa, Genevenjärvellä Célignyllä on yhteistä rajaa Ranskan Haute-Savoien departementin kanssa. Célignyn naapurikunnat ovat Arnex-sur-Nyon, Bogis-Bossey, Chavannes-de-Bogis, Crans-près-Céligny, Founex sekä Ranskassa sijaitseva Chens-sur-Léman.